text:
A deskubrí agave weevil, un insekto ku ta kome tur mata di agave djaden, na Fòntein tambe. Segun biólogo Gerard van Buurt entretantu e bestia a plama riba henter parti sùit di Kòrsou i no por para e infestashon di e insekto aki mas, ni e mortalidat enorme bou di matanan di agave.
Ayera a bira konosí ku a haña e insekto peligroso na Coral Estate. A pidi habitantenan di e área pa spùit e raisnan i blachinan di agave den nan kurá mes ora ku un insektisida sistémiko pa asina si tin larva nan muri mes ora.
“Pero lastimamente nos tabata lat kaba”. Van Buurt ta bisa. Mi a kaba di haña notifikashon di San Nicolas i Santa Martha. Agave weevil a plama riba nos isla i no por hasi nada mas kontra dje.
Insekto agresivo
Agave weevil ta un asina yamá ‘espesie invasivo’, un espesie ku no ta di Kòrsou originalmente i ku a establesé pafó di su ambiente natural. E insekto chikitu pretu ta bora buraku den un mata i pone webu aden. Ora e larvanan nase nan ta kome e mata pa nan haña sali pafó. Den algun luna esaki lo kousa un mortalidat enorme bou di agave na Kòrsou.
Kòntròl èkstra na e otro islanan
Segun Van Buurt ta importante pa awor pèrkurá pa e insekto no resultá na Aruba i Boneiru. “Mi a pone mi koleganan einan na altura di loke nos a haña na Kòrsou. Mester kontrolá tur mata di agave i yuka ku importá na e islanan.”
Mata multifunshonal
Agave ta un fuente di nutrishon importante pa raton djanochi i tambe blenchi i otro para ta dependé di e mata aki pa nan líkido. Ademas na Kòrsou na gran eskala ta kultivá e agave Aloë Vera òf sentebibu, un agave ku tin benefisio pa salú, komo ingrediente pa crema kosmetiko, djèl, shampo i bibida.


c: text/html

text:
The Beatles
The Beatles tabata un banda di rock Ingles, formá na Liverpool aña 1960, anto un di e bandanan mas famoso i aklamá den e historia di musika Pop. For di 1962 e grupo tabata konsisti di John Lennon (guitara, i vokal), Paul McCartney (guitara bas, i vokal), George Harrison (guitara prinsipal i vocal) anto Ringo Starr (drum, i vokal). Ku su raisnan di skiffle i rock and roll di añana 50', e grupo a traha despues riba varios otro genero musikal di Pop pa ballad i rock psychedelic, hopi biaha inkorporando Musiko Klasiko anto otro elementonan den manera inovativo. Nan popularidat enorme ku a kuminsa ku e tempu di "Beetlemania", a transforma ora nan kantikanan a krese den sofistikashon. E grupo a wordu mira komo e enkuerpashon di idealnan progresivo, mirando ku nan influensia a extendi den e revolushonanan social i kultural di añana 60'.

robotstxt: allowed

filter: keep


text:
Cuerpo di Bombero lo crece cu 20 persona mas na 2013
Sr. David Roza ta comenta cu e aña aki cos no a bay facil pa sindicato SINBA ja cu mester a traha basta duro pa logra diferente meta pa e miembronan. Tabata tin basta problema interno y a welga pa logra cierto cosnan. Pa aña 2013 lo bay traha riba e parti di educacion pa e miembronan di Cuerpo di Bombero. Un di e problemanan cu ta surgi ta e falta di material cual e aña cu ta bin lo haya algun cos necesario pa Cuerpo di Bombero. Tambe mester materialenwagen y auto pa spuit. Cuerpo di Bombero lo crece positivamente cu 20 persona mas. Miembronan ta esnan cu ta dicidi kico lo sosode y ta negocia prome cu yega na un paso asina drastico manera un welga. Ta spera cu aña 2013 cosnan lo cana mihor pa Cuerpo di Bombero y diparti di sr. David Rosa ta desea tur su miembronan un felis aña 2013.
Trackback from your site.


text:
Peaton Epigenio van der Biezen a bira otro morto den trafico
Un peaton a fayece na Hospital
ORANJESTAD(AAN): Diabierna
anochi a sosode un accidente basta
serio net na altura di e rotonde
di Pos Chikito.
Aki un ciudadano, Epigenio
van der Biezen, canando na
pia, a subi caminda sin paga tino
a wordo gedal pa un auto
net prome cu e rotonde.
Mesora polis y ambulance a ser
manda na e sitio.
Eybao e victima tabata mustra di tabata tin hopi golpi na su curpa.
Cu urgencia a bai cune Dr Horacio Oduber Hospital. Eynan dokter a cuminsa atende mesora pa purba sakba su bida. Ademas di e dal su cabez fuertemente na rand di e windshield, e tabata tin tambe pianan fractura. Tabata un impacto fuerte.
Autoridad di cuerpo policial a cuminsa cu un investigacion basta grandi na e sitio. Diasabra atardi a drenta informacion for di Dr Horacio Oduber cu e victima peaton cu a ser gedal a fayece. Paz na su restonan y hopi forza na e famia.


text:
Aruba ta ocupa puesto No. 1 di mundo di taza mas halto di Belasting
Awor e ta na 58.95% y tempo di MEP e tabata hasta 60%
ORANJESTAD (AAN): Aruba su nomber semper ta sali bunita den foyetonan di turismo, den encuestanan pa haya sa cual tin e beach mas bunita, y tambe como e destinacion preferi pa parehanan tene nan luna de miel.
Pero un informe cu a circula internacionalmente, sigur lo bay spanta tur potencial inversionista cu kier bin habri negoshi of haci algo na Aruba!
Esey ta awor cu a sali na cla, cu Aruba tin un di e tazanan mas halto di impuesto na mundo!
E compania KPMG a haci un encuesta di 96 pais durante 2011, y asina a logra saca un lista di cual pais tin e taza di impuesto mas halto. Prensa Mericano den fin di siman a logra traha e Top 10 lista, cu tin e taza di mas halto.
Number uno? Esey a resulta di ta Aruba! E unico isla of pais den henter continente Americano, cu a aparece riba e lista. Nos taza di impuesto awor na 2011 ta na 58.95% pa hende soltero. Esnan cu ta casa tin un taza mas abao, esta di 55.85 porciento.
E texto ta indica, cu na aña 2007, tempo di gobernacion di MEP, e taza tabata aun mas halto, esta di 60 porciento.
E taza di belasting aki, ta mucho mas halto cu e promedio di henter Caribe, cu ta na 26.7 porciento. Islanan manera Bahamas, Bermuda, y Cayman Islands no tin belasting di entrada tampoco.
Esnan cu ta yega mas cerca di Aruba den continente Americano ta Argentina, Colombia, Ecuador, Guatemala y Venezuela. E taza aki ta di 31% te cu 40%. Merca mes ta na un taza di 35%.
Number 2 riba e lista ta Suecia, sigui pa Dinamarca na di tres, Hulanda na di cuatro lugar cu taza di 52%. Despues ta sigui cuatro pais empata na (5), esta Austria, Belgica, Japon, y Reino Uni. Na di (9) lugar tin Finlandia, y na di (10) lugar tin Irlanda.
No a tende ningun hende duna reaccion ainda riba esaki. Pero Servicio di Impuesto si a manda un nota pa tur hende, corda registra cualkier propiedad inmobil pa Impuesto di Grondbelasting.


text:
ORANJESTAD – Na ocasion di celebracion di Aña di La Reina, Su Excelencia Gobernador señor Freddy Refunjol a condecora seis ciudadano dia 29 di april.
Mester menciona cu pa prome bes den historia di Aruba un ciudadano ta ricibi e condecoracion di “Orde in de Nederlandse Leeuw” y esaki ta bay pa e scientifico Arubano dr. Edward Cheung kende ta residencia na Estados Unidos.
Dr. Cheung no por tabata presente, pero lo ricibi su condecoracion na un otro ocasion.
Gobernador a enfatisa cu e trabou boluntario cu hopi di nos ciudadanonan ta haci ta manera un azeta cu ta crea un comunidad social. Nos comunidad mester di boluntarionan pa traha na diferente nivel pa nos hendenan, specialmente pa nos hobennan y esnan den necesidad.
Gobernador a repasa e carera di esnan cu a ricibi un condecoracion refiriendo na nan trabou boluntario den nos comunidad.
E conocido tenista Edward (Eddy) Ras a ricibi e condecoracion di “Ridder in de Orde van Oranje Nassau” pa su dedicacion pa e deporte di tennis, specialmente pa e hobennan.. Eddy ta un hungador di tennis pa mas cu cuarenta aña y a sa di pone diferente premio ariba su nomber y tambe a representa Aruba den exterior. Su scol di tennis Eagle International Tennis Academy tin como 400 alumno di tur edad.
Marcelo Croes a ricibi e condecoracion di “lid in de Orde van Oranje Nassau” for di Gobernador. Marcelo ta masha activo ariba tereno di football cu e ekipo di Brazil Juniors. No solamente e ta entrenador, pero ta busca e muchanan na cas, hiba nan bek y tambe sa cumpra material pa hungadornan por uza. Tambe e sa fungi como referee official di AVB.
John Fun tambe a bira “lid in de Orde van Oranje Nassau” pa su trabounan boluntario den diferente fundacion manera FUNARI, FAVI y Ban Uni Man pa yuda nos muchanan. Specialmente e proyecto di Ban Uni Man ta uno hopi bunita door cu e boluntarionan ta percura tur dia pa hopi mucha na scol haya un desayuno. E fundacion ta depende di boluntarionan manera John Fun y tambe di donacion di diferente instancia pa cumpli cu e meta.
Castro Perez, conocido ciudadano envolvi den entre otro e proyecto di Aruba Reef Care a ricibi e condecoracion como “lid in de Orde van Oranje Nassau”. Pa hopi aña Castro ta encabesa e proyecto cu ta percura pa haci limpi banda di e beachnan, ariba rif y tambe den laman. Tambe e organisacion ta duna charla na scolnan pa conscientisa e hubentud tocante e importancia pa cuida e bida maritimo. Anualmente mas cu 40.000 persona ta sambuya den e awanan di Aruba pero e hendenan aki tambe mester bira mas consciente di nan actividadnan bou awa cu por afecta e ecosistema bou lama.
Mester aplaudi e iniciativa di Aruba Reef Care Proyect cu anualmente por conta cu mas y mas boluntario pa nan actividadnan y ta fungi manera un katalisator pa otro instancianan tambe dedica nan mes na cuida e beachnan, e rifnan y e areanan bou lama.
No ta sosode tur ora cu un pareha ta haya un condecoracion y e biaha aki a toca Mathias Thiel y su esposa Guillermina Thiel-Caster. Guillermina ta hopi conoci pa su trabounan den FAVI pa hopi tempo. For di e edad di 11 aña el a bira visualmente incapacita, pero esaki no a strob’e di sigui studia y traha. El a sa di surpasa tur barera pa e por a ocupa un trabou den comunidad.
Mathias tambe ta hopi activo den FAVI y tambe cu e deporte di baseball Little League.
Durante su carera como funcionario publico el a forma parti di e directiva di ANAAB, sindicato pa empleadonan publico.
Na final di e ceremonia e condecoradonan a ricibi pabien di parti di Gobernador y señora, Prome Ministro mr. Mike Eman, Presidente di Parlamento drs. Andy Lee y demas ministronan presente y otro invitadonan.
Mester mira e reconocemento di e trabou boluntario di diferente ciudadano como un como estimulo pa otronanan tambe pa dedica tempo na e bienestar social, cultural, educativo y deportivo di nos hendenan, specialmente di nos hobennan.


text:
Papiamentu
Kambio di trono
Djaluna 28 di Yanüari 2013 su mahestat Lareina a anunsiá
ku e lo baha for di trono i ku su yu mayó, Prens di Oranje lo
siguié. Apdikashon di Reina Beatrix i inaugurashon di e Rei nobo
Willem-Alexander lo tuma luga na Amsterdam riba 30 di aprel
2013.
Apdikashon
Riba 30 di aprel Lareina lo firma e akta di apdikashon den
palasio real na Amsterdam. Esaki ta un un suseso konstitushonal i
ku esaki Lareina lo baha for di trono formalmente. Dirèkt
despues di e firmamentu, pues promé ku e inaugurashon ofisial,
Prens van Oranje lo ta Rei konstitushonal. E lo bira Rei
Willem-Alexander. For di e momento ei Prensès Máxima di
Hulanda lo bira Reina Máxima. Reina Beatrix lo bira Prensès
Beatrix. Seguidamente e Reina ku a baha i e Rei nobo lo duna un
pich kòrtiku for di balkon di palasio. Despues e pareha real nobo i
nan tres yu muhénan Prensés Catharina-Amalia, Prensès Alexia i
Prensès Ariane lo presentá riba balkon.
Inougurashon
Djis despues di - pues riba mésun dia - e huramentu i
inougurashon di Rei lo tuma lugá den de Nieuwe kerk na Amsterdam. E
seremonia lo tuma lugá durante un reunion konhunto di Senado i
Parlamento: e reunion di 'Staten-Generaal'. Konforme Konstitushon
presidente di Senado i Parlamento ta presidente di reunion di
'Staten-Generaal' tambe, den e funshon ei tambe anfitrion di e
reunion.
Durante e seremonia di inougurashon e Rei nobo lo presta
huramentu i su fieldat na Statüt di Reino i Konstitushon.
Miembronan di reunion di Staten-Generaal i delegashonnan di i
Aruba, Kòrsou i Sint Maarten lo hura òf primintí pa mantené
inmunidat i derechonan di su realesa. Presidente di Senado di
Staten-Generaal lo manda invitashon pa e seremonia entre otro
pa miembronan di Senado i Parlamento, delegashonnan di e tres
paisnan Aruba, Kòrsou i Sint Maarten, Konseho di Minister di Reino,
ministernan di Estado i representantenan estranhero.
Deskripshon di funshon
E trabounan diario di Rei nobo lo konsistí di e tareanan
preskribí dor di Konstitushon i diferente asuntunan ku e ta hasi
normalmente. Por ehèmpel: huramentu di ministernan, sekretarionan
di Estado, embahadornan, gobernadornan di Aruba, Kòrsou i Sint
Maarten, representá Hulanda den eksterior ( bishitanan ofisial),
firmamentu di leinan i pronunsiamentu di diskurso di Rei dia di
apertura di aña parlamentario, kòmbersashonnan ku promé president i
mandatarionan.
Dentro di un aña despues ku Rei nobo tuma poseshon di su puesto e lo bishita e provinsianan i partinan di Reino den Karibe huntu ku Reina Máxima.


text:
Search
Follow Us!
-
Join Our Newsletter!
Recent Comments
- osvaldo on Post Traumatic Stress Disorder – PTSD y EMDR
- Ingrid Werleman on Ruben y Julian, angelitonan di ken nos por sinja lesnan balioso pa juda muchanan na mundo.
- William Anthony on Cantica di Aruba, Fiesta den cura
- andrea on Ruben y Julian, angelitonan di ken nos por sinja lesnan balioso pa juda muchanan na mundo.
- T.M on Con abo lo sinti si tabata bo yiu
Archives
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Monthly Archives: February 2011
Tempo – Al Figaroa
Al Figaroa ta duna su version hubenil di ‘Tempo’…. tempo tin comienso y fin…. e ta existi? www.comprondiendobida.com Continue reading
Posted in Arte y Cultura, Desaroyo di Bida Tagged arte, balor, Poesia y Storia, sabiduria, spiritualidad Leave a comment
Generacion Einstein y Comunicacion cu hubentud di siglo 21
Generacion Einstein y Comunicacion cu hubentud di siglo 21. Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma. Continue reading
Posted in Articulo, Desaroyo di Bida, Wellness & Lifestyle Tagged buki, ciencia, educacion, famia, wellness & lifestyle Leave a comment
Ora yiu ta paga e prijs di separacion
Ora e yiu ta paga e prijs di separacion…Realmente nos ta wak cu continuamente e muchanan, e yiunan ta bira e victimanan mas grandi den confrontacionnan entre mayornan. Nos ta wak cu hopi biaha un mayor of tur dos mayor no por hasi diferencia entre e situacion di e pareha y e relacion entre mayor y yiu. www.comprondiendobida.com Continue reading
Posted in Desaroyo di Bida Tagged abuso, Bida, educacion, famia, taboe Leave a comment
Con pa atrae amor den bo bida
Con pa atrae amor den bo bida? Bo kier experencia amor? Awel, simpel… trese amor den bo ser. Pensa pensamentonan limpi y bunita pa bo mes y pa otronan… www.comprondiendobida.com Continue reading
Posted in Arte y Cultura, Desaroyo di Bida, Wellness & Lifestyle Tagged amor, arte, Bida, bunitesa, sabiduria, spiritualidad Leave a comment
De zang van de kwihi boom
De zang van de kwihi boom
Er zit leven in mij…
Weet je…
Ik heb wortels…een lijf…armen en benen
En ook nog een kruin…
Ik heb hier jarenlang gestaan…
Posted in Arte y Cultura, Nos Planeta Tagged amor, arte, bunitesa, naturalesa, Poesia y Storia, valentine's day Leave a comment
E Forsa di VEMMA
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. www.comprondiendobida.com Continue reading
Posted in Articulo, Wellness & Lifestyle Tagged Bida, Bo Salud, ciencia, wellness & lifestyle Leave a comment
Dr. Viana: Tratamento di menopausa, menopausa y intimidad – Parti 2
tratamento di menopausa, menopausa y intimidad. Dr. Carlos Viana ta splica cu hopi hende muher ta kere cu por cura menopausa dor di usa terapia di e hormona estrogeno(ERT) of otro forma di repone hormona den bo curpa (HRT). Descubrimentonan nobo den medicina a proba cu hormona sintetico por ocasiona mas daño den curpa di hende muher cu bon.
Continue reading
Posted in Articulo, Desaroyo di Bida, Wellness & Lifestyle Tagged Bida, Bo Salud, medicina alternativo, sexualidad, wellness & lifestyle 1 Comment
Bookmark: “Kico ta amor” – “Wat is liefde”
Bookmark – kico ta amor – wat is liefde … pa tur e curasonnan cu ta stima Continue reading
Posted in Arte y Cultura, Wellness & Lifestyle Tagged amor, arte, Poesia y Storia, valentine's day Leave a comment
Dr. Viana: Menopausa, su mito y berdadnan – Parti 1
Dr. Viana riba Menopausa, su mito y berdadnan.
Medicamente, menopausa ta wordu defini como: “ora cu bo no a haña bo menstruacion pa un aña”. Menopausa ta e fin di un proceso largo y poco poco cu jama peri-menopausa, cu ta e cambionan cu ta pasando den curpa di un hende muher. Cambionan completamente normal y parti di su bida mescos cu pubertad. E ovarionan di e hende muher ora e ta na mitad di su añanan 30 ta cuminsa cambia e cantidad di estrogeno y progesterona cu e ta produci.
www.comprondiendobida.com Continue reading
Posted in Desaroyo di Bida, Wellness & Lifestyle Tagged Bida, Bo Salud, educacion, muhe, taboe Leave a comment
Obra creativo di carnaval pa traha cu bo yiu na cas
Obra creativo di carnaval pa traha cu bo yiu na cas. Cu poco cos muchanan por traha cosnan masha bunita… esaki mi a sinja dor di traha hopi anja cu mucha. Loke mucha kier ta atencion y tempo di e hendenan cu ta stima nan. Awor si nos combina esaki cu un tiki material cu hopi biaha nos tur den cas, nan mes por traha nan ‘Obra creativo di carnaval’. www.comprondiendobida.com Continue reading
Posted in Arte y Cultura, Wellness & Lifestyle Tagged arte, bunitesa, creatividad, educacion, famia, mucha Leave a comment


text:
Discurso di Su Majestad Rei Willem-Alexander (Papiamentu)30 april 2013
Miembronan di Parlamento General,
Awe mi a bini boso Reunion Uni, pa keda juramenta y instala como boso Rei. Pa e motibu aki, como representante di pueblo elegi, boso ta aki huntu den capital. Esaki ta simboliza nos relación constitucional.
Den transcurso di dos siglo e Reinado Hulandes a mara inseparablemente cu e democrasia parlamentario. E instalacion aki y e huramento cu mi ta haci aki ratu, ta confirma e union ey, cu ta ancra den e Statuto di Reino y e constitucion.
Democrasia ta basa riba confiansa mutuo. Confiansa di ciudadano den su gobierno. Un gobierno cu por tene su mes na regla y ta brinda perspectiva. Pero tambe confiansa di e gobierno den su ciudadanonan. Un pueblo cu ta sinti su mes corresponsabel pa e interes general y ta sali pa otro. Tur empleado publico, sea elegi, nombra o apunta mester aporta nan parti na e confiansa ey. Asina ey ta mantena democrasia.
"Pa gana confiansa mutuo tin un tarea continuo den chiki y den grandi." Esei mi mama a menciona den su ultimo discurso di pascu como Reina. Trintitres aña largu el a duna confiansa y no a abusa di e confiansa haya. Esey ta e base di su autoridad. E tabata para pa e balornan ancra den e constitucion y na cual el a mara su mes ceremonialmente dia 30 di april 1980. E tabata duna realse na esey ora e tabata haya nesesario. Pasombra e echo cu e Rei no tin responsabilidad político, no ta nifica cu e no ta carga responsabilidad propio. Sino e juramento, cu aki ratu ami tambe lo haci den e Reunion Uni aki, lo no tin balor.
Kerida Mama,
Bo tabata Reina completamente consciente di e responsabilidadnan cu esaki ta mara na dje. Bo tabata henteramente dedica na e obligacionnan di bo funcion. Pero bo tabata tambe yiu muher, esposa, cabes di famia y mama. Na kada un di e responsabilidadnan ey tambe bo tabata kier a duna realse total. Esey a ocaciona tension interno debesencuando. Pero bo tabata sa di uni bo obligacionnan multiple den un contexto anima. Nunca tabata haci un apelacion en bano riba bo. Tambe riba dianan di tristesa personal bo tabata un sosten di confiansa pa nos tur na e manera di mas cariñoso.
Cu yudansa di mi tata bo a desaroya bo mes estilo komo Lareina. Popularidad cortico no tabata e compas riba cual bo tabata biaha. Bo a mantene un rumbo stabil y puro pasombra bo ta sa di ta forma parti di un tradicion largo. Trancil entre momento turbulento.
Mi ta sigui bo pasonan. Mi tin un bista cla di mi funcion. 'Kico futuro por trese', niun hende no sa. Pero unda cu e caminda bai y kon leu e mester hiba mi, bo sabiduria y bo kalor lo mi carga cu mi semper.
Mi sa cu mi ta expresa e sintimento di hopi hende na Hulanda y di e partinan di Caribe den nos Reino ora mi bisa: danki pa tur e añanan bunita den cual nos por tabatin bo como nos Reina!
Kada Rei ta duna su mes interpretacion na e funcion. E ta un otro persona, den un otro epoca. Reinado no ta estatico. Den nos reglanan segun derecho estatal e por a adapta su mes continuamente na situacionnan cu ta cambia. E espacio aki e ministernan i Parlamento General a ofrece e Rei tambe.
Alabes e Reinado ta un símbolo di continuidad i colectividad. E ta un conexion directo cu nos pasado estatal, e tapijt di nos historia caminda awe nos tambe ta sigui teje conhuntamente. Den historia nos ta haya e balornan cu nos ta komparti ancra. Un di e balornan aki ta trata e papel serviente di e Rei. E Rei ta ejerce su funcion na disposicion di e komunidat. E realisacion profundo aki ta keda registra pa Parlamento General ya na 1581 den e placa di Verlatinghe, e acta di nasemento di locual despues a bira Hulanda.
Mi ta drenta den un periodo cu hopi den Reino ta sinti nan mes vulnerabel y insigur. Vulnerabel den nan trabou o cu nan salud. Insigur encuanto nan entrada o circunstancia di biba. Cu yunan ta bai tin un mehor bida cu nan mayornan, ta parse di ta menos evidente cu antes.
Kada ken riba su mes ta parse manera nos tin menos grep riba desaroyo cu ta influencia nos bida. Nos forsa no ta sinta den isolacion, pero den coperacion. Como famia. Como amigo. Como habitante di un caya o bario. Como ciudadano di nos Reino. Y como habitante di e mundu aki, cu ta keda confronta cu diferente encargo cu por soluciona solamente riba relacion internacional.
Unidad y diversidad. Ser único y tin e capacidad pa adapta. Realicacion di balor di tradicion y curiosidad na loke futuro ta trese. E caracteristicanan aki a forma nos na ken nos ta den transcurso di nos historia.
E nesesidat grandi pa explora y preferiblemente expande fronteranan a hiba nos leo! Cinco paisano special ta para símbolo pa esei. Nan ta yena akinan, awe, un papel tradicional, pero ta na mes momento e prueba vital di loke nos ta capaz di dje.
Tras di nan ta para cienmil otro cu ta distingui nan mes na nan mes sistema. Nan aporte tambe ta indispencabel. E speransa di nos pais ta escondi den e interaccion harmonioso di tur e personanan ei, cu nan talento, grandi y chikito. Inventividad, animo i sinceridad ta nos forsa pa siglonan largu. Nos por ofrese e mundo hopi cu esaki.
Komo Rei mi ke estimula hende pa uza activamente e posibilidatnan cu nan tin. Con grandi e diversidad ta, con diferente nos conviccion i soño por ta, sin importa unda nos lombrishi por ta dera, den e Reino Hulandes tur hende por laga scucha su voz y traha conhuntamente riba nivel di igualdad.
Cu orguyo lo mi reprecenta e Reino y yuda descubri oportunidadnan nobo. Mi ke haci conexion, señala relacion y propaga loke ta uni nos, Hulandesnan, tambe den tempu di alegria grandi y tristesa profundo. Asina ey ami como Rei por fortifica e confiansa mutuo entre ciudadano y gobierno, mantene e democrasia y sirbi e interes general.
Mi ta asumi e funcion aki cu gratitud. Gradisido pa e educacion cu mi mayornan a duna mi y pa e espasio cu mi a haya pa prepara mi mes pa e funcion aki. Hopi a yuda mi cu consejo y acto; tur mi ta yama danki.
Gabinetenan consecutivo, sostene pa Parlamento General, a duna mi e posibilidad pa por tin un papel propio riba diferente tereno di trabou. Asina ei mi por a haci hopi den y pa Hulanda. E trabou ey a haci mi consciente di loke mi por nifica den mi posicion. Tambe el a duna mi e oportunidad di adquiri un bista solido den topiconan cu ta fundamental pa nos pais, manera un maneho responsabel cu awa.
Experencia nacional y internacional a forma mi na ken mi ta. Cu confiansa mi ta tribi bisa mi mes y mundu: mi ta acepta e funcion aki cu conviccion. Ademas mi ta realisa con enormemente felis mi ta cu sosten di mi casa Máxima. E ta consiente di e limitacion personal cu su posicion ta exigi di dje debesencuando. El a sera nos pais den su brasanan y a bira Hulandes entre Hulandesnan. E ta completamente dispuesto pa pone su numeroso capasidatnan na disposicion di mi Reinado y e Reino di nos tur.
Miembronan di Parlamento General,
Awe nos ta confirma na otro nos responsabilidat y obligacion mutuo. E Statuto pa e Reino y constitucion ta nos fundeshi colectivo. Den añanan bon y ménos bon nos por sigui construi riba esei den confiansa absoluto cu huntu nos por enfrenta futuro cu kara na laira.
For di e conviccion ey mi ke cuminsá como Rei cu tur forsa cu a duna na mi.
Mi ta jura na e pueblonan di Reino cu continuamente lo mi mantene mi mes y conserva na e Statuto pa e Reino y constitucion.
Mi ta jura cu lo mi defende y conserva e independencia y e teritorio di e Reino cu tur mi forsa; cu mi ta proteha e libertad y derechonan di tur Hulandes y tur residente, y utilisa tur medio cu lei ta pone na mi disposicion pa mantena y promove prosperidad, manera ta obligacion di un bon y fiel Rei.
Cu Dios todopoderoso lo yuda Mi!


text:
Andin Bikker Ta Contento Cu Manera Con BBO Ta Worde Corta
Pasobra asina por wak kico e efectonan ta
ORANJESTAD(AAN): Diaranzon lider di fraccion di PDR parlamentario Andin Bikker a bisa cu su partido for di pafo di Parlamento a participa den demostracionnan contra aumento di invoerrechten y accijnzen na 2006.
Na 2006 tambe PDR a participa na demostracionnan contra introduccion di BBO.
El a sigui bisa cu e tema di BBO tabata un tema central den e eleccion cu a caba di pasa.
Bo por bisa cu e resultado di eleccion cu a pasa tabata un referendum palpable y PDR a tuma nota di esey.
Bikker a bisa cu apenas algun siman pasa cu masha tiki informacion, Parlamento mester a aproba 97 miyon Florin na deficit, pasobra e gobierno anterior no a tene cuenta cu e efectonan di recesion.
Pa Gobierno no stanca para, Parlamento a aproba 97 miyon. El a bisa cu e ta contento cu e manera con Gobierno actual ta bay touch cu e BBO, ta duna espacio pa wak kico e efectonan ta bay ta. Esaki ta mihor cu kite por completo di biaha.
Mester duna e gobierno nobo e beneficio di duda, pa wak cone ta bay funciona. Bikker a splica cu ora bo cumpra cosnan grandi manera un auto bo lo ripara di biaha e cambio riba e prijs di sticker, ora BBO baha cu 1,5%. E ta bay tin pues efectonan palpable directo pa pueblo.


text: 1Taman, dét i gmanto gablà ku Abraham i gutambulto? 2Ku ta tluh Abraham mdà di nimòan, fakay kenen fagdag, bay landè gutadagan fagdag di kanfe Dwata. 3Du man i Tnalù Dwata, “Ftoo Abraham di Dwata, na mdà di kaftoon, ta man Dwata tluh kenen.” 4Snukéy i to talbahò, bay i sukéy ise ku tadè blé, du ulê i kaflayaman. 5Bay i to là smaligan di nimòan, bay fantoon i Dwata mimò i dad gamsalà tluh, mdà di kaftoon ayé, man Dwata ta tluh kenen. 6Yé gumtatek i man Dabid di ktulenan gablà di klehew galyalo i dad to ta man Dwata tluh ise mdà di balù dét i nimòla, salngad i manan di tmadol ani, 7“Too fye nawa i dad to ta lnifet Dwata i kaglafàla, na i dad salàla, ta flanasan. 8Too fye nawa i to ta là fandam Dwata i dad salàan.” 9Lo yé kè gamfun i kafye nawa man Dabid ani i dad to ta fimò ilè di lawehla? Là, bay lê man i dad to landè ilè. Du salngad i man-gu gine mdà di Tnalu Dwata, “Ftoo Abraham di Dwata, na mdà di kaftoon, ta man Dwata tluh kenen.” 10Kilen i kgimò Dwata ani di kenen? Di lam Abraham là fimò ilè di lawehan, ku demen di ta kafngen? Dunan, di laman là fimò ilè di lawehan. 11Muna i kaftoon, gfulé i kfimòan ilè. Na i ilè ayé gugmadè dun ta sana tluh kenen di kite Dwata mdà di kaftoon. Taman, Abraham mà i kdee ftoo, balù dad to landè ilè di lawehla. Na fagu di kaftoola, ta mgimò ale tluh di kite Dwata. 12Na lê kenen mà i dad to ta fimò ilè di lawehla, ise ku yé duenan du mdà di kfimòla ilè, bay du ta ftoo ale salngad di kaftoo Abraham di laman là fa fimò ilè di lawehan. 13Yé fakang Dwata ku Abraham na di dad belan, gfunla i banwe. Ise mdà di kimenan i uldin, bay mdà di kaftoon di Dwata, ta man Dwata tluh kenen. 14Du ku yé gudmohò Dwata i dad fakangan di dad to mimen i uldin, landè gukmamu i kaftoo, na landè btas i fakang. 15Kel i kalbut Dwata mdà di uldin, du landè lnafà moon ku landè uldin. 16Taman, yé gufdà mlé i fakang di kaftoo du fye too gadè tadè blé ani di kdee dad bel Abraham, ise ku lo di dad to mimen i uldin, bay lê man di kdee dad to ftoo salngad ku Abraham. Du Abraham mà i kdee dad to ftoo. 17Salngad i man di Tnalù Dwata, “Nimòta ge mà i dee bung to.” Taman, Abraham i màto di kanfe i Dwata fantoon, dunan i Dwata mték dad mati, na mimò i kalbong kdee fagu di talùan. 18Ftoo na fatan Abraham balù ta landè fandenan du ta tua. Na fagu déé, mgimò kenen mà i dee dad to salngad man di Tnalù Dwata, “Mdà di ge, mbel i dee dad to salngad i kdee blatik di langit.” 19Ta fan mlatuh fali ktua Abraham, bay là magsud i kaftoon balù ta là gaganan fngà i yaanan Sara du ta tua kenen, na Sara, tagnè là mngàan. 20Là magsud i kaftoon, na là lwe nawan dnohò Dwata i fakangan di kenen. Du i kaftoon mlé kenen kgis, taman dnayenan i Dwata, 21du landè ti kalwe nawan di kdohò Dwata i fakangan. 22Taman, man Dwata tluh Abraham mdà di kaftoon. 23I talù, “Man Dwata, tluh kenen,” ise ku lo kenen gugtadèan. 24I sulat ani lê gtadè di gito i ta nimò Dwata tluh du ta fantooto i mték ku Dyisas, i Amuto, mdà di fati. 25Blén Dyisas di fati mdà di dad salàto, na ntékan kenen du fye gimò Dwata ato tluh.


text:
Bandera di Aruba
Aruba ta e prome isla di Antia Hulandes cu a proclama su mes un bandera nacional formando parti ainda di e konstelashon di Antia Hulandes na aña 1976. E bandera ta kolo blauw kla cu dos strepi geel y un strea kora cu rand blanco. Den praktika tin hende ta keda insisti pa sigui causa confushon, tokante e kolo blauw kla di e bandera, siendo cu e color ya ta legalmente bon cla fiha y defini desde 1976, pero toch pa intencionalmente causa desunion y disgusto den pueblo kier pa tin un discushon kontinuo tokante e kolo oficial di e bandera. Despues cu Aruba a sali for di e konstelashon di Antia Hulandes dia 1 di januari 1986 Aruba su bandera, un cuatricolor, a bira tambe e bandera estatal di Pais Aruba. E otro islanan di Antia Hulandes, Corsou, Boneiro, St. Maarten, St. Eustatius y Saba tambe a haya nan propio bandera despues cu Aruba a sali for di e constelacion Antiano. Aruba ta celebra su dia di bandera estatal dia 18 di maart.
BANDERA DI CUATER COLOR: DECRETO DI E BANDERA DI ARUBA, FIHA DIA 16 DI MAART 1976
E Conseho Legislativo di Aruba: considerando, cu segun desicion di e Conseho Ehecutivo di e Territorio Insular di Aruba, fecha dia 21 di Januari 1976, no.588/1976 a ser instala un comision, cual tabata tin como tarea conseha e mencionado Conseho Ehecutivo en cuanto e stipulamento di un bandera Arubano; cu e comision menciona den e parafo anterior, e asina yama Comision di Bandera, a presenta su recomendacion na e Conseho Ehecutivo, riba dia 26 di februari 1976; cu despues di esey e comision, riba encargo di e Conseho Legislativo, ya menciona, a bolbe presenta un recomendacion, mas detaya, riba dia 8 di maart 1976, cual recomendacion a ser discuti den e reunion interno di e Conseho Legislativo, teni riba dia 8 di maart 1976;
A DICIDI:
1. Pa stipula como bandera di Aruba e bandera proponi pa e Comision di Bandera den e recomendacion di e comision ey, fecha dia 8 di maart 1976, di cual e descripcion ta manera ta sigui:
E bandera ta rectangular y tin e colornan Geel, Blauw, Corra y Blanco. E proporcionnan di e hanchura y largura ta 2 : 3. E color di e fondo di e bandera ta “LARKSPUR”, di acuerdo cu e codigo “British Colour Dictionary of Colour Standards, No.196” ,e asina yama “U.N.- Blue”(Blauw di Naciones Unidas). Den e tercera parti mas abao di e bandera tin tres banchi horizontal, di Colornan Geel, Blauw, Geel, respectivamente, y e hanchura di cada banchi ta igual na un-decimo-octavo parti di e hanchura di e bandera. E banchi mas ariba ta cuminza na un distancia di exactamente dos-tercera parti di e hanchura di e bandera, midi di ariba bay abao. E Color Geel di e banchinan ta ser describi den e ya mencionado Diccionario como no.113, e asina yama “Bunting Yellow”, e color di e banchi di mei-mei tambe ta e ya menciona color Larkspur of e asina yama “U.N. - Blue”. Bao di e tres banchinan aki tin un rand hancho, cual ta igual na un sexta parti di e hanchura di e bandera, di color “Larkspur-blue”. E bandera ta mustra den e parti mas ariba na banda robez un strea regular di cuater punta, di cual e medianonan horizontal y vertical ta corre paralelo cu e rand di ariba y di abao di e bandera y e rand na banda drechi y na banda robez di e bandera. Un liña hala for di cualkier hoeki banda paden di e strea pasa door di e centro di e strea pa e hoeki paden en frente ta igual na e largura di un-tercera parti di e mediano horizontal of vertical di e strea. E Corra di e strea ta BCC no.210, “Union Jack Red” (corra di e bandera Ingles) y e tin un rand Blanco (BCC no. 1 ‘White”), cu un hanchura igual na un-ciento y trinta y tres parti di hanchura di e bandera. E distancia di un punta di e strea pa e otro punta di e strea, in- cluyendo e zoom blanco ta un-tercera parti di e hanchura di e bandera. E punta mas halto di e strea ta keda na un distancia igual na un-decimo-octavo parti di e hanchura di e bandera for di rand ariba e bandera; e punto di e strea mas cerca di e rand robez di e bandera ta keda na un distancia di un-decimo-octavo parti di e hanchura di e bandera for di e rand robez paden.
2.Pa stipula cu e decision aki lo ser inclui den e Gazeta di Promulgacion di Aruba;
3.Pa determina cu e reglanan en cuanto e uso di e bandera di Aruba lo ser stipula pa medio di un decision di e Conseho Ehecutivo, cual decision tambe lo ser promulga den e Gazeta di Promulgacion di Aruba.
Fiha di tal manera den e reunion publico di dia 16 di maart 1976.
E presidente F.J.Tromp,
E Secretario A.J.Booi
- Dos dia despues, ariba 18 di maart, e bandera aki a wordu hisa pa di promer vez den un grandioso inauguracion oficial di Himno y Bandera den Wilhelmina Stadion.
Significacion di cada color y posicion:
E color Blauw di e bandera ta denota e lamar inmenso cu ta rondona un isla o sea e strea di 4 punto, cu ta retene e posicion di honor mas cerca di e asta y e parti ariba di e bandera, pa simboliza e posicion di Aruba den e oceano cu ta rondone.
E bandera tambe ta denota cu e isla ta anhela di ta Soberano o sea Independiente di otronan, pero cu no kier aisla su mes di esnan cu ta rondone y ta liga cu nan pa e lamar blauw. Esaki ta ser simboliza claramente pa e dos strepinan horizontal Geel den e bandera cu ta denota e posicion libre y aparte di Aruba hunto den e mesun lamar blauw, sin distancia su mes di otro isla o paisnan.
E strea di cuater punta ta simboliza e cuater direccionnan di compas, for di cual direccion representantenan di 40 y mas pais a bini Aruba y a forma un comunidad y ta biba harmoniosamente cu ta garantiza libertad maximo. Tambe e ta mustra ariba a cuater costanan di e isla unda lamar ta forma un barera natural. E strea su cuater puntonan ta denota e 4 camindanan maritimo y aereo for di unda ta emana nos economia y for di unda ta bini y ta regresa nos turismo y e demas pilarnan di economia manera comercio y industria. E strea color Cora cu color Blanco ta simboliza e cariño inmenso di cada ciudadano pa cu su isla; ta denota ademas e color di nos industria di antaño di palo di brazil y cochinilla y ta rindi homenage na e sanger Indio drama den Rooi Frances pa su libertad. E strepi Blanco ta simboliza e santo sin mancha di e playanan extenso cu ta rondona e isla y a la vez e pureza di curazon di e habitantenan cu ta respeta husticia, orden y libertad.
Geel ta e color di abundancia. Ta e color apropia pa denota nos industria quimica y petrolera, y di e semper bibo aloe; cu nos comercio y turismo ta forma conhuntamente e fuente di ingreso di nos pueblo. E listanan/banchinan Geel den posicion horizontal ta demostra e solidez y largo duracion di tal abundancia. Ademas e color Geel ta denota e fuentenan di ingreso di antaño manera e Industria di Oro, di Guamo y di Aloe. E ta simboliza tambe nos industria di butishi y di artesania Indio di siglonan pasa y e industria di sombre. Ademas di un cantidad grandi di nos palo y matanan ta florece den e color geel . Quibrahacha , brazil , bonchi di strena , curahao , tuturuto aloe y wanglo.


text:
Djamars awó, Hulanda lo ta pará den banki di akusashon di parlamento Europeo. Tema: e punto di notifikashon pa problemanan ku migrantenan di Oropa Oriental riba wèpsait dje partido PVV di Geert Wilders. Na Straatsburg nan ke tende dje promé ministro hulandes Mark Rutte pakiko e no ta tuma distansha dje inisiativa. Pero Rutte ta keda kas. Un kolumna dje koresponsal di Brusélas Tijn Sadée.
‘Bo ta e vershon Europeo dje outókrata venezolano Chávez. Di demokrasia bo no sa nada!’ Esaki abo, komo lider polítiko, ta tende den parlamento Europeo, dilanti di mas ku 700 representante di estado for di 27 pais, i bou di lus di lampi di mas ku dies ekipo di televishon.
E kos aki a pasa promé ministro di Hungria, Orban, tambe; e mester a responsabilisá su mes na Straatsburg pa un lèi di media nobo ku ta tapa boka di periodistanan den su pais. E parlamentarionan tabata preokupá, pero a mustra rèspèt tambe: e promé ministro di Hungria a kana drenta bok’i leon, sabiendo ku nan lo kaba kuné. Un prueba doloroso, pero el a hasi’é tòg numa.
Liña redadó
Tin menos komprenshon p’e próksimo pais ku nan lo bai enfoká riba dje. E biaha aki no ta trata di un nobato dje èks famia soviétiko, pero un instigador apresiá di Union Europeo: Hulanda. Promé ministro Rutte ta invitá pa bai duna hustifikashon na Straatsburg tokante dje punto di notifikashon pa kéhonan riba oropeonan di oriente: un liña di redu kaminda hulandesnan ku ta ‘eksperenshá molèster’ di obreronan polako, rumano òf búlgaro ku ta bini di eksterior, por mèldu.
‘Ta sembra odio, ta diskriminatorio,’ e parlamentarionan Europeo a grita den kor. Leu fo’i dje pasionan Europeo tambe tin krítika rib’e punto di notifikashon. Pero Mark Rutte no ta bin splika nada. No time. No ta urgente. Punto. Riba promé di mart e tabatin un kòmbersashon kòrtiku ku presidente dje parlamento Europeo, i k’esaki a terminá e kuestion. ‘E punto di notifikashon aki ta un inisiativa di un partido polítiko i no di mi gabinete,’ el a ripití na Brusélas.
Kunuku rumano
Rutte no tabata ke p’e kuestion dje punto di notifikashon eskalá bira algu grandi, pero ta nèt esaki a sosodé. Su di dos fayo tabata di asumí ku na Oropa, hende lo komprondé k’e PVV di Geert Wilders ta ‘tolerá’ su gabinete minoritario, pero k’e no ta miembro dje gabinete aki.
Na Oropa, hendenan ta habrí pa komprondé tur sorto di kos, pero entretantu, asta riba kunuku rumano ta konosí k’e fenómeno hulandes ‘toleransha’ masha tempu no tin nada mas di haber k’e pais guia opstiná, kaminda tabata tolerá bendementu di droga sòft. ‘Toleransha’ hulandes aworaki ta un eufemismo pa ‘kore skonde tras di algu’.
Otro públiko
Despues di su enkuentro kòrtiku ku Rutte riba promé di mart, presidente parlamentario Schulz a bisa: ‘Na Hulanda, Mark Rutte no por sin e partido PVV di Geert Wilders. Pero na Oropa, e ta bisa ku e no ke tin nada di haber ku Wilders. Ta imposibel pa persistí k’un rasonashon asina’ki; no ta akseptabel.’
Táktika i gùts: esei ta loke Rutte falta segun Oropa. Na Hulanda so e por despachá e punto di notifikashon komo un ko’i PVV. Pero un promé ministro ku ta hunga riba teritorio Europeo mester ripará ku einan tin enteramente un otro públiko den tribunanan, i k’e públiko ei por disidí di bai kontra bo, pasobra nan no ta konosí ku bo ‘toleransha’, no por komprondé bo harí afektuoso i spontáneo, no por komprondé pakiko bo no ta saka kara na momentu ku bo mester mustra kurashi.
Negoshi bou di preshon
Esun ku tende e iritashon ku ta kresiendo den pasionan Europeo pa ku Hulanda, lo sa ku Rutte ta neglishando un oportunidat ku su desishon di ignorá Straatsburg. E relashon ku Oropa sentral a fria bastante. Eksportashon p’e region ei ta bou di preshon, empresarionan ta bisa. Na Hungria, un korant ya a evoká un bòikòt riba serbes Heineken. Un proyekto di koperashon entre haf di Rotterdam i e haf rumano Constanta, ku un entrada anual di apróksimadamente dos bion euro, ta pará riba punta di seru pa motibu dje rabia romano riba e punto di notifikashon di PVV.
Pero tur kos lo pasa, ta táktika di Rutte, ku entretantu ta manda su ministronan pa teritorio Europeo k’e mesun método. Asina ta k’e dianan aki Gerd Leers, ministro di inmigrashon i asilo polítiko, ta buska apoyo serka su koleganan oropeo pa formulá e maneho di migrashon, ku Wilders ta desea asina tantu, di un forma mas kla. ‘Palabranan wapu, bon pa uso interno,’ segun e parlamentario Europeo hulandes bèrdè, Judith Sargentini. ‘Pero na Oropa, Leers ainda mester konvensé e komishon i parlamento Europeo, i e chèns k’esaki lo sosodé ta mashá chikí.’
Enfin, Leers ta haña poko apoyo na Oropa, i e no pensa mes ke ta haña apoyo dje polako, rumano i búlgaronan. Esaki ta djis un dje problemanan k’e ‘toleransha’ di Rutte ta okashoná. I e problemanan aki no ta ‘pasa’ sin mas.


text:
Konseho imperativo di Bruselas na gobièrnu hulandes. Komishon oropeo ta rekomendá Hulanda enfátikamente pa abolí dedukshon fiskal di interes hipotekario, sea parsialmente òf por kompleto. Awe ta partisipá e kos akí. Ya kaba De Volkskrant ta komentá rib'e asuntu.
Komishon oropeo ta atvertí pa e preisnan haltu di benta di kas na Hulanda, ku a bin ta eksistí, p'un parti debí n'e oportunidat ku ta ofresé kumpradó di kas pa dedusí nteres hipotekario serka fisko. Pa evitá merkado di bibienda di kai den otro, manera a sosodé na Spaña i Irlanda, e komishon ta konsehá pa pone un fin faseá na loke Oropa ta konsiderá komo 'trato fiskal favorabel' di hende ku hipoteka.
Komishon oropeo tin bon notisia tambe. Den e rapòrt tin pará ku e promé señalnan di rekuperashon ekonómiko ta bisto. Poko poko kresementu di ekonomia ta biniendo bèk i défisitnan finansiero na Oropa a kuminsá baha un tiki.
E piloto dje Cessna, ku a kai djaluna último na Maasvlakte, tabata konosé e ruta aéreo di Zeeland pa Rotterdam mané su plant'i man, asina ta pará den Algemeen Dagblad. E matutino a papia ku hende ku konoséle bon. Tur siman e piloto tabata bula e ruta ei, kos ku e por a hasi ku wowo será mes. E tabata mekániko di mantenshon tambe na airopuerto di Arnemuiden i di Rotterdam.
E avioneta a kai di dos dia di Pentekòstu den neblina denso. Segun presidente di Vliegclub Rotterdam ta un milager ku e piloto i e tres pasaheronan a sobrebibí e desgrasia. "Inkreíbel ku nan a logra sali for dje nave ku a kai na suela, si no kos lo tabata muchu mas pió." E kuater víktimanan ta drumí gravemente heridá den hòspital.
Na Irlanda a kuminsá ku un referèndem tokante partisipashon n'e kombenio presupuestario oropeo. Na dos okashon kaba e irlandesnan a bisa nò kontr'e tratado oropeo. E biá akí sí tabata parse ku nan lo a bisa sí, ma e kampaña ku e partido nashonalista iskierdista Sinn Féin a tene pa konvensé pueblo pa bisa nò ta parse eksitoso.
Konklushon di De Volkskrant ta ku no ta riparando mashá kos dje referèndem den kayanan di Dublin. Mayoria siudadano ta mas interesá den Kampionato oropeo di Futbòl.
Anto papiando di Kampionato oropeo: gobièrnu di Ukraína no ke pa nada pasa durante e weganan di bala pa kopa oropeo, asina Algemeen Dagblad sa di informá. Awa lo no spat ètòl te p'e kai ora ku selekshon hulandes ta kompetiendo. Dikon? Pasó e ukraínonan tin rakèt pará kla pa evitá awaseru di kai rib'e stadionnan di futbòl riba nan teritorio.
E armanan tei pa ataká nubia di awaseru ku sustansha kímiko, pa asina awa kai otro kaminda, asina ta pará den Algemeen Dagblad. Den tur esei, no ta trata djun téknika nobo. China a bin k'e mesun triki durante seremonia di apertura di Weganan Olímpiko na 2008.
'E fòrti por ta muchu mas atraktivo sí', asina konsehero supremo di presidente Bouterse di Sürnam a bisa den deklarashon pa De Volkskrant. Si konvertí Fort Zeelandia na Paramaribo den terenu di festival, e monumento no ta kore peliger, segun Eugene van der San. E direktor di gabinete di Bouterse ta referí n'e monumento p'e 15 sürnamnan prominente ku a tira mata 8 desèmber 1982 den e fòrti.
E proposishon ta kompletamente lòs for dje lei di amnistia ku a aseptá poko ten pasá, asina Van der San a bisa tambe den De Volkskrant. Ta simplemente un plan pa drecha e terenu den i rondó dje fòrti. E direktor di gabinete a añadí ku e plan no a bin di Bouterse, sospechoso prinsipal dje matansa di Desèmber '82 den Fort Zeelandia na Sürnam.
Vatileaks ta sigui ketu. Anteriormente a resultá for di dokumento sekretu ku den su mes palasio ta yama papa Benedikto 16 'e aleman' den sentido peyorativo. Awor Trouw ta skibi ku e dokumentonan ta revelá ku famia Brenninkmeijer na Hulanda a oponé nombramentu di kardenal Eijk komo obispu mashá. E famia katóliko, ku a bira riku ku C&A, un kadena di pakus ku ta bende pañ'i bisti na Hulanda i Oropa, ta duna Iglesia Katóliko Romano hopi donashon.
Den un karta dirigí na kabesante mundial di orden di hesuita, Hubert i Aldegonde Brenninkmeijer a skibi lo siguiente: "Dikon na Oropa ta nombra obispu, ku no tin kontakto ku e lamchinan enkomendá na nan, ni ku ta gosa di nan konfiansa." Awèl, e karta a bai resultá serka papa.
Un istoria straño a sali awé den De Telegraaf. Un hòmber ku kier a bula ku Turkish Airlines mester a entregá protésis di pia pa hinka nan ariba den kompartimentu di ekipahe di man dje avion. Di otro manera lo no a lag'é barka avion na Istanbul ku destino Amsterdam. "Mi mester a kai drumi den pasío pa lòs mi pianan falsu."...
E hòmber ta hostiná. El a bisa De Telegraaf ku komo persona desabilitá, e tin derechi riba un asiento den promé rèi, òf un otro lugá den avion ku sufisiente espasio. Pero e kompania di aviashon no kier a komplas'é. A lag'é sinta n'un lugá pèrtá den su paña djabou.


text:
Browsing Tag sex
-
4 July 2011 at 20 : 13 PM
BOBBEL-Ball ku Alemania-Shake….Deporte nobo?
Tin hende ta buska kos spannendpa hasi den relashon pa asine tene kos HOT! Awor un hende por splika mi ta kiko ta pasando den e video nan aki? Pa kiko na un evenemento di deporte. Ta un sport nobo esaki....Aunke nos tin ku gosa e swa en e prome video. Ta mane e dama a jorando, i e gai a switch e situashon e troost e dama enkuestion ku e palu di pashon...... ...Read More
-
1 February 2011 at 09 : 31 AM
Video:OMG…Wak ki tipo di hende ta bai KAMASUTRA BEURS
Bwhahah nos tin ku bai konfesa i pidi pordon pa loke nos tey skibi awoki: Wak na 03.13 e pareha lesbi. Esun lesbo ta bisa ku ora dos muhe tin relashon bo no tin un penis....pero bo wak esun rechts su nanishi, NAN NO MESTER unu tampoko. E nanishi te remplasa e koi normal.... Nos ta stop di tenta awor, i laga bosnan mes wak i spanta di e tipo nan straño i ...Read More
-
14 September 2010 at 19 : 39 PM
Ehersicio i Sex
Pa tur esnan ku ke baha peso, forma six-pack i tene e señora kontentu, ata aki un training ku lo judabu. Anto si bo ke tende mas splikashon prome ku bo disidi: Disfruta di dje, i laga nos sa kiko e resultado ...Read More
-
28 July 2010 at 11 : 29 AM
Sex Sex Sex……. Kosnan ku bo no ta sa!
[Via: Medical ...Read More
-
31 May 2010 at 04 : 59 AM
Muhe Rusiana ta Rape 10 homber i kasi kibra nan …….ouch!
Valeria K Den prensa Rusiano a wordu reporta ku un dama di 32 aña identifika komo Valeria K, a wordu aresta pa rape i venenamentu di su victima nan. E dama di e stad Tambov den Rusia a lok 10 diferente hende homber na su appartament. Una bes ehomber nan jega e ta tira algu den nan kos di bebe ku ta manda nan lew. Ora e homber ta na sonjo/lew e ta ...Read More
-
28 May 2010 at 11 : 47 AM
Pa esun nan ku a perde première di SATC….ataki!
Pa esun nan ku no a wak Sex and the City part dios sa kuantu....... Ataki! Samengevat ...Kort en Krachtig. Peki nan no gasta boso sen mes. Malprensa ta trese compact pabo.... Stort e sen riba nos ...Read More


text:
Universidat
Un universidat ta un instituto ku ta duna enseñansa superior i ta hasi diferente investigashon sientífiko. E ta otorgá gradonan akadémiko i títulonan profeshonal.
E nòmber universidat ta bini for di e palabra latin universitas magistrorum et scholarium, kual ta nifiká mas o ménos komunidat di profesornan i akadémikonan. Universidatnan manera nos konosé awendia, a originá na final di tempunan medieval. E universidat di Bologna ta e promé universidat Oropeo i a keda fundá na aña 1088 den e stat italiano na Bologna.
Kontenido
Historia[editá | edit source]
For di añanan 700 promé ku Kristu tabatin ya kaba despues di skolnan básiko, skolnan di enseñansa avansá ku bo por a sigui studia si bo tabatin sèn pa paga esaki. E skolnan aki tabata di tal manera i tambe asina karu ku ta solamente yunan di hendenan pudiente i aristokratnan por bishitá. Mayoria profesornan tabata filósofo, oradó òf gramátiko.
Den e tempu di Helenismo tabatin algun instituto ku por wòrdu kompará ku universidatnan di awendia. Esnan mas konosí tabata skol filosófiko di Antena i Mouseion di Alexandrië ku su konosido biblioteka. Den e tempu di e Imperio Romano tabatin tambe kasi mesun tipo di institutonan na Nort Afrika, Roma i Massilia. Den e di kuater siglo Imperio Romano a split den dos parti, ost i wèst. Despues di e kaida di Imperio Romano parti wèst, enseñansa superior sekular a disparsé kasi kompletamente na Wèst Oropa. Den e tempu ei a keda interes solamente pa estudionan superior teológiko.
Tempu ku Islam tabata ekspandiendo tabatin gran interes den siensia griego i filosofia. Na Bagdad, Cairo i Cordoba tabatin universidatnan importante. Hopi oropeo a bai biba na e paisnan aki pa studia i tambe duna lès.
E promé universidatnan oropeo a wòrdu fundá manera esun di Cordoba na aña 1088 na Italia i na Fransia pa duna estudionan di lei, medisina i teologia. Na 1409 e universidat di Aix-en-Provence a wòrdu fundá dor di Lodewijk II di Anjou. Despues di esaki a sigui funda mas universidatnan na Inglatera i Oropa sentral i oriental. E universidatnan medieval tabata haña sosten di outoridatnan di iglesia i sivil. Segun iglesia universidat ta un medio pa konserva fe. Esaki tabata en bèrdat e kaso pasobra e meta prinsipal di e universidatnan no tabata atkerimentu di konosementu, pero pa konserva konosementu i doktrina di iglesia. E universidatnan tabatin hopi privilegio i tabata operá manera un estado den e estado. Na Oropa mucha hòmber tabata bai universidat despues di a terminá nan estudio Trivium, kual tabata konsistí di gramátika, retórika i lógika, i Quadrivium, kual ta aritmétika, geometria, músika y astronomia. Esaki tabata e plan di estudio den e tempu di Imperio Romano.
Na komienso di e tempu moderno djis despues di tempu medieval a funda diferente universidat rònt mundu ku tabata ofresé diferente estudio. Danki na e influensia di verlichting tabatin hopi kambio den universidatnan na final di siglo diesocho. Nan a introdusí na universidatnan un método sientífiko moderno. A kuminsá usa e método eksperimental mas i mas. Siensia a haña su lugá den universidat. E énfasis a kuminsá bai mas tantu riba atkerimentu di mas konosementu. E meta tabata konosementu i no aplikashon di e konosementu aki. E tipo di universidat aki a wòrdu yama universidat Humboldt, kual ta e nòmber di Wilhelm von Humboldt.
A sigui usa e modèl Humboldt aki pa basta tempu. Durante e último dékada a stòp di usa e modèl aki pasobra a kuminsá enfoká mas tantu riba aplikashon di konosementu den industria i komunidat. Asina aki e laso entre universidatnan i komunidat i industria a bira mas fuerte. I di e manera aki un sistema nobo sientífiko a nase.
Universidatnan rònt mundu[editá | edit source]
Universidatnan mas antiguo[editá | edit source]
Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.
E Universidat di Takshashila, fundá na Taxila (Pakistan) alrededor di siglo VII p. K., tabata ofresé títulonan universitario. E Universidat di Nalanda, funda na Bihar (India), alrededor di siglo V p. K., tambe tabata duna títulonan akadémiko i tabata ofresé kursonan pa esnan ku a kaba di gradua. Na Gresia, Platon tambe a funda un akademia na aña 387 p. K.
Universidatnan na Persia i Árabe[editá | edit source]
E universidatnan na Persia i Arabia ta e orígen di universidat moderno. Durante siglo IV i na final di siglo V a konosé e famoso skolnan di Edesa i Nisibis, fundá pa sirionan kristian i komunidat di maestronan dediká na ekségesis bíbliko. Na aña 489, e sirionan kristian a wòrdu ekspulsá for di Imperio Bizantino, nan a bai Persia. Nan a wòrdu bon risibí einan i asina a funda Akademia di Medisina di Gondishapur, ku a bira famoso rònt mundu.
Na aña 529 Justiniano I a sera e Akademia di Atenas, pa logra un unidat religioso serka e sentronan di estudio di Imperio Romano. Entre añanan 637 i 651, musulmannan árabe a derota e Imperio Persa i a poderá di Gondishapur. Na final di siglo VIII e akademia Gondishapur a wòrdu trasladá pa Bagdad, kaminda e la wòrdu reorganisá i a haña un otro nòmber; Bayt al Hikma(Kas di Sabiduria). Di e manera aki por a tradusí obranan sientífiko di médikonan i filósofonan griego.
Na siglo VIII hospitalnan tabatin un vínkulo basta estrecho ku e universidatnan di medisina kreando asina un sistema laiko, tolerante i rigoroso ku a hasi tal institutonan basta famoso. Di e manera aki a nase tambe college, e sistema nobo di estudionan superior na Merka.
Algun di e universidatnan mas famoso tabata:
- Universidat di Bagdad (Bayt al Hikma, final di siglo VIII): akinan a studia e famoso sabio Al-Razi (Rhazes) (865-925).
- Universidat di Samarcanda: tabatin un opservatorio basta importante
- Universidat al-Karaouine na Fez (Marueko): fundá na aña 859.
- Universidat di Damasco: ku su skol di medisina na nan 1158 kual tabata e sentro sientífiko na Siria.
- Universidat di Cairo (Al-Azhar, 988): e universidat aki ta funshonal te asta dia di awe.
Universidatnan Oropeo[editá | edit source]
Na sur di Italia, Skol di Medisina Salernitana ku a wòrdu fundá na siglo IX a aktualisá medisina klásiko.
Na aña 1088 a kuminsá ku Universidat di Bologna(speshalidat tabata lei). E universidat aki tabata ofresé estudionan di medisina. Despues mas i mas universidat a keda fundá rònt Oropa. E proménan tabata:
- Universidat di Ohrid (Reino di Bulgaria, aktual Masedonia) S. IX;
- Universidat di Bologna (Italia) aña 1089;
- Universidat di Oxford (Inglatera) aña 1096;
- Universidat di París (Fransia) aña 1150;
- Universidat di Módena (Italia) aña 1175;
- Universidat di Cambridge (Inglatera) alrededor di aña 1208;
- Universidat di Palencia (Spaña) aña 1208;
- Universidat di Salamanca (Spaña) aña 1218;
- Universidat di Padua (Italia) aña 1223;
- Universidat di Nápoles Federico II (Italia) aña 1224 (esaki ta e universidat laiko mas antiguo na mundu);
- Universidat di Valladolid (Spaña), siglo XIII;
- Universidat di Coímbra (Portugal) aña 1290;
- Universidat di Lérida (Spaña) aña 1300;
- Universidat di Perugia (Italia) aña 1308.
Den tempu medieval, e palabra universidat tabata designá pa e gremio empresarial na Oropa. E universidatnan na Oropa den e tempu ei tabata wòrdu hopi influenshá pa podernan religioso, ku tabata strès riba estudionan religioso i teológiko. E pensamentu sientífiko i humanista a krese pafó di universidat. E Universidat di Cambridge, por ehèmpel, a krea su promé kátedra di investigashon sientífiko na aña 1794.
Universidatnan Merikano[editá | edit source]
Algun universidat merikano ta usa e denominashon college (Boston College, Dartmouth College, Canisius College, etc.) òf instituto (Instituto di Teknologia di Massachusetts, Instituto di Teknologia di Georgia, Instituto di Teknologia di California, etc.) na lugá di universidat.
Despues di segunda guera mundial (1939-1945), Merka a bira un super potensia mundial i Oropa a dekaí. Den e tempu ei hopi intelektual i sientífiko aleman a bai biba Merka. Aktualmente e universidat di mas mihó na mundu ta reuní huntu i ta purba pa atraé profeshonalnan di kualke pais dor di na poder ekonómiko. Esaki nos ta yama brain drain.
Siensia natural i informátika ta wòrdu duná riba un nivel haltu na institutonan manera MIT na Massachussets. No tin masha interes pa investigashon riba tereno sosial, artístiko i literario.
Universidatnan Latinoamerikano[editá | edit source]
E promé universidatnan di latino Amérika a wòrdu funda pa korona Spañó den e etapa kolonial(promé ku aña 1810). Ni Inglatera ni Portugal i ningun otro potensia kolonial di e tempu ei no a funda universidatnan na Amérika.
E promé universidat ofisialmente fundá na Latinoamérika di akuerdo ku e norma hurídiko imponé dor di monarkia spañó tabata Real y Pontificia Universidad de San Marcos na Lima, Perú.
E universidat a wòrdu funda 12 di mei na aña 1551. Banda di esaki e ta tambe esun di mas antiguo di e kontinente ei ku e sigui funshoná for di siglo XVI. E di dos universidat funda pa korona spañó tabata Real y Pontificia Universidad de Mexico, 21 di sèptèmber 1551, kual aktualmente no ta eksistí mas. For di siglo XVII a keda fundá Universidad Nacional de Córdoba(8 ougustus 1621), Universidad San Francisco Xavier de Chuquisaca(27 mart 1624) i Universidad de San Carlos de Guatemala(31 yanüari 1676).
Ademas di esnan ya kaba menshoná, na Santo Domingu, a konstituí Universidad de Santo Tomás de Aquino. Esaki a keda aprobá 28 di òktober 1538. Sin embargo e universidat aki no a ser rekonosé ofisialmente pa korona spañó. Ta te 26 di mei 1747 e universidat aki a keda ofisialmente fundá. Segun algun historiadó e universidat aki a sera i segun otronan e la stòp di eksistí. na aña 1824. E aktual Universidad Autónoma de Santo Domingo ku a habri ofisialmente na aña 1914 ta esun ku a sigui segun historiadónan. E tema aki te ainda ta punto di diskushon.
E modelo tabata e universidatnan di Spaña(Salamanca, Alcalá de Henares), pero e universidatnan kolonial tabata semi religioso; nan kriterionan i métodonan a sigui pa un largu tempu. E aspektonan aktual a nase huntu ku e reforma universitario di aña 1918, kual e ekstendé henter Latinoamérika.
Brasil no tabatin universidat den e époka kolonial. E reforma universitario tabata un influensia fuerte. Bolivia kontrali di Brasil si tabatin hopi instituto di enseñansa. Esun di mas importante tabata UMRP de San Francisco Xavier di Chuquisaca.
Edukashon i Investigashon[editá | edit source]
E tareanan prinsipal di un universidat ta duna edukashon sientífiko i hasi investigashon riba tur tipo di tereno.
Enseñansa superior na universidat ta kuminsá despues di edukashon sekundario. Estudio superior tin e siguiente struktura: tres òf kuater aña Lisensiatura(Bachelor) i despues un òf dos aña di Maestria(Master). Despues di a terminá e lisensiatura i maestria e studiante por yama su mes un doctorandus. E ta haña komo titulo dilanti di su nòmber drs òf mr.. Despues di a hal maestria tambe tin e posibilidat pa promové. Bo ta promové dor di hasi un investigashon sientífiko riba un tema i despues skibi i defendé públikamente un tésis(proefschrift na ulandes). Esaki bou di supervishon di un promotor ku mayoria bia ta un profesor haltu di un universidat. Bo mester ta un doctorandus pa promové. Despues e persona konserní ta haña e titulo di doctor.
Universidatnan na Kòrsou[editá | edit source]
Aki ta sigui un lista di e diferente universidatnan na Kòrsou:
- Universidat di Antias Hulandes
- University of the Dutch Caribbean
- Caribbean International University
- St. Martinus University
- Inter-Continental University of the Caribbean
- OTC HBO


text:
POPO
CORSOU
PROME
Awe POPO ta habri cu Corsou prome y despues ta sigui cu informacionnan relaciona cu Aruba . Diaranzon na Corsou AMAK a tene un conferencia di prensa relaciona cu festival di tumba 2011. Tin informacionnan cu a bin dilanti cu POPO ta kere cu lo ta di interes pa amantenan di tumba di carnaval di Aruba ta na altura di nan .
RECORD
Dia 8 di Januari AMAK, e asociacion di musica y artistanan di Corsou a cuminza cu un “gimick” atrobe y a logra bende 500 carchi na 50 florin den tempo record. Na momento di presenta nan “gimick” ya nan tin un idea mes ora despues die interes cuposiblemente lo tin e anochinan di festival.
IMPORTANCIA
AMAK a mustra cu Festival di tumba ta un festival di Cancion y locual ta mas importante ta e composicion.
E aspectonan mas importante di esaki ta letra y melodia y un parti integral ta entonacion.
Den e festival di tumba, aspectonan cu ta importante ta: letra y melodia cu tin e peso mas grandi; ritmo y areglo; tambe e ambient den caya. E parti di entonacion ta forma parti di e seccion mas importante cu ta Letra y Melodia.
LETRA
BUNITA
A splica bon cla tambe cu hopi biaha ta pensa cu si un hende gana den letra, ta e mester tin e tumba ganador. Si rasona di e forma aki, ta elimina tur e aspectonan manera melodia, entonacion, ritmo y areglo. Pues si tin un letra masha bunita cu por sali ganador den cualquier competencia di poesia, no necesariamente e mester gana den un competencia di musica, caminda ta importante pa e letranan bon aki ta sostene pa bon melodia, bon areglo y bon entonacion.
400 ARTISTA
E festival di tumba di Corsou ta e evento musical mas grandi di Corsou, pero ademas e festival musical mas grandi di e region aki cu 4 anochi di competencia cu participacion di mas cu 400 artista.
Un festival cu ta conta cu participacion di 400 artista cu ta competi pa gana premionan balioso, di sumanan efectivo , pero tambe esnan premio ta gana puestonan di honor durante actividad grandi di carnaval na Corsou
FECHANAN
CLAVE
Inscripcion pa Festival di tumba ta dia 23 di e luna aki y ta entrega tambe letranan.
Esnan cu inscribi sin letra tin te dia 27 pa entrega letranan. Dia 29 ta ta publica listanan oficial y saca orden di aparicion di cantantenan. E anochinan preliminar di e festival di tumba di Corsow ta dialuna dia 31 di januari, diamars dia 1 di februari y diaranzon dia 2 di februari. Diaranzon dia 2 di februari na final hurado ta retira y lo tin musica mientras ta warda decision di hurado.
Bispo di gran final cu ta diahuebs dia 3 di februari durante un conferencia di prensa ta saca orden di aparicion di agrupacionnan musical (pa e final). Secuencia di cantante ta ser duna sino por e momento ey, nan tin te diabierna dia 4 di februari pa 7 or anochi duna esaki durante conferencia di prensa “Den Clave”.
FINAL
Riba e anochi final cu ta Diabierna dia 4 di februari e prome agrupacion ta cuminza toca un cuarto pa ocho y no ta desvia di esaki.. Tur otro grupo tin 2 minuut di warm-up. Exactamente 8 or ta habri e anochi..
Na final ta anuncia e 10 finalistanan cu mayor puntuacion. Tambe ta anuncia premiacion pa mihor areglonan, premio “Beti Doran,” premio tumba original y premio pa tumba chistoso.
For di e 10 finalistanan ta anuncia e 5 nan cu mayor puntuacion, djey ta anuncia secuencia di 5-4-3-2 y 1 y ta corona e Rey of Reina di Tumba cu ta bolbe canta su tumba.
HURADO
Tin aspectonan importante di e festival manera hurado, loke ta huzga y con, reglamento pa cantantenan etc. POPO lo riba esaki mañan of un di e dianan nos dilanti. POPO ta publica esakinan pa asina lectornan na Aruba por tin un idea con e organizacion ta trahando na Corsow y kico e Festival di tumba di Corsow ta encera.
ARUBA
AWOR
Ayera a tuma lugar e seyamento di e buzonan pa kavelnan di Carnaval pa loke trata Carnaval 57 den presencia di Notario mr. H. Rodriguez-Taekema y su asistentenan na DIP, cu ta e departamento cu ta encarga cu otorgamento di kavelnan pa nos carnaval.
Publico carnavalesco por cumpra su peticionnan pa kavel na DIP entrante dialuna 17 di januari 2011 te cu diabierna 21 di januari 2011 y lo tin 4 buzon pa entrega y deposita e peticionnan. Un buzon pa kavel pa trailer, stellage of auto pa parada grandi na Oranjestad, un buzon pa kavel pa bende cuminda y bebida pa Carnaval na San Nicolas, un buzon pa bende cuminda y bebida pa Carnaval na Noord y un buzon pa bende cuminda y bebida pa Carnaval na Oranjestad. Cada peticion ta costa Af. 4,= na stampia, segun e Zegelverordening (AB 1998 no. GT 1), art. 34.
POS CHIQUITO
O.B.S. BRASS
Awe nochi den TGIF por goza di e brass band OBS cu ta e asina yama “otro brassband’ pasobra nos ta pensa riba un pero ta lubida cu tin mas brassband. Na Pos Chiquito POPO a scucha e hobennan aki toca y nan ta zona formidable. Nan ta mas omenos 18 tocador cu ta encera varios veterano y tin tambe grabacion di nancancionnan. Awe nochi por scucha nan na Paseo Herencia y si POPO no ta kiboca nan lo ta cu Ivo Yanez den su programa di carnaval.
Por tuma contacto cu OBS via Chencho cu ta nan lider na 565-6104 of cu Neomar Maduro na 594-0112. POPO a goza e banda aki y ta mire como un atraccion grandi den paradanan. Unda e gruponan di carnaval ta? Aki tin un opening act masha bunita pa boso presentacion den paradanan.
NOORD
TA MOVE
Comision di Centro di Bario Noord ta sigui move y tin mas informacion awe.
POPO ta skirbi awe riba e actividad importante pa Centro di Bario Noord.
Masquerade Volleyball Tournament combina cu un anochi di Wega di Domino.
Eleccion Reina Infantil di Noord y cu Noord tin dos participante pa prins y pancho y nan yama combina Taki Berde.
VOLLEY
Y DOMINO
Dia 4 di februari 2011, scol di Chikitin Bin Bin ta organisa un Masquerade Volleyball tournament combina cu un anochi di Wega di Domino na Centro di Bario Noord. Ban pasa un rato dushi y deportivo. E anochi ta cuminsa for 7 or di anochi te cu 12 or di anochi E ta bai ta un warm up pa Calypso & Roadmarch contest.
Lo tin un premio especial pa e grupo di volleyball mihor disfrasa. Despues di e torneo por baila riba ritmo di SONGGO band… Pa mas informacion pa inscribi pa hunga volleyball por tuma contacto cu : Salimah Tromp-Luidens 594-0688 of Sharisma Tromp-Farro 594-8208
ELECCION DI
REINA NOORD
Dia 5 februari 2011 e Eleccion di Reina Infantil di Noord lo tuma lugar na Centro di Bario Noord cuminsando for di 7 or di anochi. Entrada ta Afl. 3.= pa mucha y Afl. 5.= pa adulto. Aña pasa e tema di e eleccion di Reina Infantil di Noord tabata materialnan recicla. E aña aki tin un tema nobo.
E muchanan di edad entre 5 y 8 aña cu ta desea di participa na e eleccion por laga nan mayor(nan) tuma contacto cu Marlin Ignacio na cel# 5658712 pa haña mas informacion. Durante e anochi aki lo bai tin coronacion di Reina, Prins y Pancho di Chikitin Bin Bin. Riba e anochi aki tambe, gruponan di carnaval ta presenta nan trahenan carnavalesco. E meta di e eleccion ta pa parada di Noord tin su Reina Infantil pa habri e Parada di Noord # 46 dia 26 di februari 2011.
TAKI BERDE
Noord tin dos representante pa Prins y Pancho Infantil dia 16 di Januari 2011. Nan ta Prins “Taki” y Pancho “Berde”. E Prins ta Sachiël Tromp
Naci dia 07 januari 2003, ta biba na Noord. E ta alumno di Felipe B. Tromp
Klas 2 A. E ta tambe welp den Grupo San Dominico di scouting.
E Pancho ta Gerald Maduro naci dia 16 juni 2000 ta biba na Noord y tambe ta Welp di Grupo San Dominico.
Prins y Pancho, “Taki Berde” ta den ful preparacion pa eleccion di Prins y Pancho Infantil 2011, asina contribui na mantene nos cultura de carnaval y nan lo pone bo Hari di Berdad. Centro di Bario Noord ta invita henter famia, amigo y conocirnan di Sachiël y Gerald Pueblo Carnavalesco di Noord, Colegio Felipe B. Tromp, Grupo Traimerdia Washington pa bin Entertainment Center pa asina apoya nan pa nan por trece e corona di Prins y Pancho pa districto di Noord.
Loke ta hasi e presentacion di e Prins y Pancho “Taki Berde” unico ta: con nan a scohe nan nomber y hopi mas.
Pa mas informacion por tuma contacto cu nan mayornan: Sharlyn Tromp-Farro na cel# 5930834 y/of Geraldine Maduro na cel# 5931633.


text:
Botonan di Aruba “Glamar” y “Maina” confisca na Venezuela
ORANJESTAD(AAN):—E dos botonan di Aruba “Glamar” y “Maina” keto bai ta den man di autoridad Venezolano. Mientrastanto e cuater sospechosonan tambe ta tras di trali.
Autoridad venezolano a capta tres boto. Un di nan a logra huy cu velocidad halto pero e otro dosnan di Aruba si no tabata tin mesun suerte. A listra e boto pa droga pero no a haya droga.
E boto Glamar tabata tin e hombernan Andre Ramirez di nacionalidad Hulandes di 20 aña obrero na Aruba biba den Noord mientras e otro ta Sygmar Richard Clemencia di 35 aña trahando como arkitecto y biba den Tarabana den Appelsinastraat.
Riba e boto Maina tabata tin e hombernan Johannes Span Ospina di 28 aña, casa y biba na Wayaca Residence y ta comerciante. Asina el a bisa autoridad venezolano.
Hunto cune den e boto tabata tey Gerald Dalrymple di 44 aña traha como mecanico y biba den Fiyostraat.
Diario tabata tin contacto cu autoridad venezolano y tambe cu coleganan di Nuevo Dia cu a conta nos tur loke a sosode. A listra e boto pero no a haya señal di droga.
E botonan a keda gara den un marduga dia 28 di mey ultimo na Cabo San Roman di Peninsula di Paraguana.
Ta sospecha cu lo tabata kier a tira contrabando pero cos a bai malo y e otro embarcacion a logra huy. E boto Maina ta bon conoci na Aruba pa contrabando di arma. Dia 12 di Maart 2007 e mesun homber Ospina a cay sera cu cuater arma y basta bala den e boto.
Recien el a sali di prison y a perde hunto cu un hoben femenino entre Aruba cu Venezuela. Pa suerte a haye. Awor ta autoridad Venezolano tin Ospina wanta. Por a mira cu a haya cierto cantidad di dollar y placa riba esnan abordo.
Tin di nan cu te hasta tabata indocumenta. Diario tabata tin foto ainda di e armanan y e boto tambe tempo cu a haye na Aruba. Dia cu a haya arma abordo huez a debolbe e boto bek na e doño Ospina.
E biaha aki no ta conoci si esnan deteni lo haya boto bek. Na Aruba Diario tin informacion cu autoridad tabata sa cu e dos botonan a bai y a keda di warda nan bin bek pa ataca nan.
Esaki no tabata necesario pasobra autoridad Venezolano mes a pone man riba nan den e marduga di dia 28 di mey.


text:
Archivo di November, 2010
Cumpleaños Diamars 30 November 2010
Beter laat dan nooit. Ayera 29 november e tata y kasa di mas loko y fastioso a haci aña Johnny Silonero. E ta haya hopi pabien di parti su kasa y su dos yunan. Johnson nos a selebre pabo ku hopi frieu aki na hulanda. Spera papi a pasa un dushi dia maske mino ta tey…Love u.
Preclearance di Imigracion Americano!
Ta cu cierto decepcion mi a tuma nota di e noticia cu Imigracion y Aduana Americano presente riba nos isla ya no ta bay asisti e vuelonan di mainta mas, pa razonnan economico y falta di presupuesto adecuado pa cubri overtime. Mi no sa si e noticia ta veridico, y cu e motibonan ta esnan indica, pero diferente persona a informami di e decision lamentable ey. Imigracion y Aduana Americano na vliegveld ta forma parti caba di nos structura di viahe, y e tarea cu e ta cumpli den e facilitacion di e bishitantenan pa Merca, ta di un balor incalculable. Mi ta corda tempo cu e no tabata existi, y nos mester a bay para na rij na Miami durante mas di un hora, pa logra admision na e gran pais Americano. Con cosnan por a yega asina leu mi no sa, pero nos mester haci un esfuerzo pa cambia e decision ey y asegura nos mes di e presencia y e servicio cu e ta brinda no solamente esnan di Aruba, sino tambe tur e turisanan Americano cu ta bin pasa tempo cerca nos.
Ta investigando con e informacion bisando cu ta weso di muher hoben a sali afo
Segun Minister Arthur Dowers,
ORANJESTAD(AAN): Dialuna durante conferencia di prensa di Minister di Husticia Arthur Dowers, prensa a puntre tocante e informacion cu a Sali pafo na prensa internacional, ora cu e cachete cu diente a wordo haya cerca di laman. E Minister a trece dilanti cu e ta satisfecho pa loke a wordo discuti un tempo pasa, esta cu lo pone un persona di O.M responsabel pa duna informacion pa loke ta e caso di Natalee Holloway. Esaki ta pa preveni pa sea mucho tiki, of mucho hopi ta wordo bisa. A pone Abogado General Taco Stein como e persona encarga cu comunicacion den e caso aki. E minister a bisa cu e ta satisfecho con esaki ta bayendo.
Den algun dia na Hulanda Prome Minister Eman a reuni cu mayoria di Gabinete Rutte
E trabao haci tabata di importancia, balor y intensidad grandi
Tambe a reuni cu lidernan di e fraccionnan di mas importante den tweede kamer
ORANJESTAD (AAN): Algun dia atras Prome Minister Mike Eman a sali pa rumbo pa Hulanda hunto cu un delegacion incluyendo Minister di Finanzas Mike de Meza. Ariba nan itinerario tabata tin dianan duro y hopi ocupa nan dilanti, pero na final di e bishita importante aki por bisa cu e frutanan lo ta hopi y di balor grandi pa nos pais. Prome Minister tabata tin un gran cantidad di reunionnan importante, incluyendo reunionnan cu mayoria di e ministernan di gabinete nobo Hulandes, lidernan di fraccionnan di mas importante, Comision Permanente pa Asuntonan di Reino, institutonan manera TNO, representantenan comercial y ainda a crea tempo pa topa cu un grupo di studiantenan Arubiano studiando na Hulanda.
Negligencia por causa cu un mucha por bira victima di abuso sexual
Segun Minister di Husticia,
ORANJESTAD(AAN): Minister Arthur Dowers Dialuna a papia tocante e caso di e mucha cu tabata perdi y cu a wordo haya bek. Durante su conferencia di prensa, e Minister a bisa cu e mucha muher a pasa den un situacion sumamente dificil y cu el a tende varios comentario riba e caso aki. El a splica cu autoridadnan incluyendo polis a hasi lo maximo pa yega na un final di e caso.
E Minister a bisa cu e investigacion ta sigui y cu pesey e no por duna ningun detaye di e caso.
El a splica cu no mester descarta e posibilidad cu den e dia y simannan cu ta bay bin, personanan lo wordo deteni.
No ta tur ora e resultado di un caso ta loke mayoria hende ta desea
ORANJESTAD(AAN): Dialuna durante su conferencia di prensa, Minister di Husticia Arthur Dowers a papia tocante e asunto di abuso sexual di mucha den nos comunidad. El a comenta riba e hecho cu recientemente un persona acusa di a comete abuso sexual riba mucha a sali liber y cu esaki a pone cu tin hende den comunidad rabia y desapunta. El a splica cu el a wordo acerca pa diferente persona tocante e caso ey y pesey el a haya ta importante pa e duna un splicacion riba con ta trahando pa preveni mas posibel abuso di mucha tuma lugar. “No nos ta bay den discusion riba sentencia”.
Temporada di horcannan a finaliza como esun mas activo registra
Cu saldo mortal pa Centroamerica y Haiti
ORANJESTAD (AAN): Miles di persona morto, inundacion y derumbenan, casnan destrui, cultivonan perdi, infrastructura destroza ta loke ta laga atras na Centroamerica y Caribe un temporada di horcannan hopi activo, cual ta inclui tambe e propagacion di e epidemia di colera.
Un total di 12 horcan, 5 di nan grandi, cu poder destructivo catastrofico, y 19 tormenta tropical, a forma durante un periodo cu a inicia dia 1 di Juni y cu ta finaliza awe 30 di November.
E temporada di 2010 ta entre e di cinco mas activo cu tin registro y riba e promedio maximo (17 tormenta tropical y 11 horcan), segun expertonan mericano, despues di e haci un analisis di e temporada aki.
Diaranson awor por cuminsa paga impuesto di vehiculo di motor di 2011
Entrante 3 di januari por busca e plachinan di number
ORANJESTAD (AAN): Servicio di Impuesto ta participa cu diaranson awor, dia 1 di december, clientenan por cuminsa haci pago delanta di impuesto di vehiculo di motor (motorrijtuigenbelasting) di aña 2011. E clientenan por haci pago tanto na Servicio di Impuesto mes of via banco. E clientenan cu ta desea di paga via banco mester tene cuenta cu e condicionan prome cu haci pago. Pa motibo di welga na e pais di e provedor (di exterior) di plachinan di number, Servicio di Impuesto lo ricibi e plachinan di number mas laat cu costumber. Pesey lamentablemente clientenan por busca su plachinan di number entrante 3 di januari 2011.
Dos caso di intento di ladronicia na Seroe Blanco
ORANJESTAD (AAN): Diadomingo ultimo patruya Oranjestad a bay atende dos caso relaciona cu intento y ladronicia cu kiebro na Seroe Blanco. Tabata den transcurso di mainta central di polis a ricibi yamada di un señora di inicial S.G. y el a reporta intento di ladronicia. Patruya di polis a worde dirigi na e residencia y agentenan a atende e homber di e señora. E homber a splica polis den careda di tres o di marduga, alarma a activa, consecuentemente el a lanta pa averigua un ke otro pero no a constata nada particular. Pero den transcurso di mainta, el a descubri cu kozijn di bentana di sala tabata benta riba vloer. Un biaha mas el a controla si intrusonan a drenta horta den cas of pafor pero e no a sinta falta di nada.
Tur contratonan firma pa Minister Otmar Oduber a worde haci den rueda di prensa y conforme presupuesto
MEP un biaha mas gara den nan trampa
ORANJESTAD (AAN): Henter e comedia presenta pa fraccion di MEP den ultimo dianan caminda cu hasta nan a bay entrega keho na Ministerio Publico contra Minister Otmar Oduber, a keda totalmente desbarata pa e propio mandatario. E fraccion geel a bin ta bisa cu Minister Oduber a sconde documentonan pa Parlamento, cu a gaña Parlamento, cu a firma sin aprobacio di Parlamento, entre otro serie di barbaridadnan. Pero partido MEP un biaha mas a worde gara den nan trampa, pasobra tur e contratonan firma pa Minister di Turismo, Transporte y Labor a worde haci den un forma publico, cu presencia di prensa y tambe conforme cu presupuesto.
10 aña pasa Judith Martinus a desaparece
ORANJESTAD.(AAN):–Famia ta recorda cu 10 aña pasa nan ser keri Judith Martinus a sali for di cas for di riba diasabra 25 di November 2000 y te dia di awe no tin pista di dje. Pa cuminsa na ta recorde cu e frase : “Ruman unda bo ta? Judith ta diez aña pasa nos no tende nada di bo. E speranza tey pero e ta birando chikito”. Esaki ta palabranan expresa for di curazon di un miembro di famia. Riba e dia en cuestion Judith a sali bay den su auto modelo Suzuki Baleño blanco number A.24447. Desde e dia ey ningun hende no a tende, ni a mira y no sa nada mas di Judith.
Minister Otmar Oduber a desbarata tur ponencia treci dilanti pa fraccion di MEP den Parlamento
ORANJESTAD (AAN):Diabierna a continua e reunion publico den Parlamento pa trata e aprobacion di e costonan pa actividadnan di mercadeo di ATA pa loke ta trata 2011.
Durante e reunion aki Minister Otmar Oduber den un forma profesional a desbarata tur e ponencianan cu miembronan di fraccion di MEP a bin ta trece dilanti durante ultimo dianan, caminda nan a indica cu tin cosnan cu a bay robez. E mandatario a splica detayadamente con henter e proceso a bay y con el a opta pa no sigui trapa riba e budgetrecht di Parlamento, manera tabata e caso durante gobernacion anterior.
Interesante analisis tocante e crisis economico mundial y e posicion di Union Europeo
“Un mundo sin Europa”
ORANJESTAD (AAN) — Un analisis realiza pa un analista-columnista di un medio Latinoamericano, ta referi na e posicion di Europa den mundo, na e momentonan aki, y el a sali publica den algun website, bao titular “Un mundo sin Europa”. Esaki ta relaciona cu e Tratado di Lisboa cu ta bay cumpli apenas un aña, pero ta worde considera como “bieu” caba. E relato ta señala cu e incapacidad di Europa pa enfrenta cu eficiencia e crisis economico mundial ta solamente un sintoma profundo di un problema di liderazgo.
Victor Vrolijk a gana e Jersey como King of the Hills
ORANJESTAD (AAN)— Recientemente na Hooters a tuma lugar e entrega di e Jersey di Campeon di e evento di Xtreme Mountain Bike cu a wordo organisa pa Tribal Cycling Club, e jersey aki ta representa e “King of the Hills” Ta asina cu awor tur aña lo bai tin disponibel aparte di tur e premionan cu ta wordo reparti den cada categoria cu ta core den e maximo round nan tambe e Green Jersey di e Overall Champion di cada aña, di e forma aki TCC kier reconoce nos ciclistanan di nivel halto pa full un aña hunto cu nan team cu ta yuda nan logra nan metanan.


text:
WILLEMSTAD -- Tabata djabièrnè último ku durante un evento eksklusivo Boolchand’s a presentá su portafolio di produktonan BOSE®.
Acoya Hotel, Suites & Villas Ta Yama Bon Bini Na Ghatim Kabbara I Henry Martijn Den Nan Ekipo Di Maneho
WILLEMSTAD -- ACOYA Hotel, Suites & Villas a drenta e último fase di konstrukshon i ta plania pa yama bon biní na su promé huéspetnan den e promé kuartal di 2014.
Riba Petishon Di Alumnonan Awor Mayornan Tambe Ta Partisipá Den Eksitoso Proyekto Biba Amor
WILLEMSTAD -- Manera ya ta konosí Biba Amor ta un proyekto piloto ku ta keda ehekutá na sinku skol sekundario kaminda dosentenan a haña kurso pa duna lès tokante tur aspekto relashoná ku seksualidat.
Humor Di Boneiru, Charla Di Boi Antoin Na NAAM
WILLEMSTAD (NAAM) -- Djabièrnè awor NAAM ta sera aña 2013 ku un charla humorístiko di sr Boi Antoin.
Konket (PAR) No Tin Konfiansa Den Gobièrnu I A Vota Kontra Di Presupuesto 2014!
WILLEMSTAD (PAR) -- Presupuesto ta e lei pa medio di kua parlamento ta outorisá Gobièrnu pa gasta plaka ku suidadanonan di Kòrsou a aportá kuné na kaha di gobièrnu, na asuntunan ku Gobièrnu ta konsiderá importante.
Kiebro den kas
KRALENDIJK (KPCN) -- Riba djaweps 12 di desèmber, pa mas o ménos 11.20 or di mainta, Sentral di polis a risibí notifikashon di un kiebro den un kas situá na Kaya Pampuna na Rincon.
BNK Ku Charla ‘Elis Juliana: Poeta Caribeño’
WILLEMSTAD -- Den kuadro di Biblioteka Nashonal Kòrsou Frank Martinus Arion (BNK) su meta di promové idioma en general i na papiamentu en partikular; i promové formashon kultural i edukativo; ta organisá un charla titulá ‘Elis Juliana: poeta caribeño’, duná pa e krítiko literario Sr. Henry Habibe.
Chens Di Oro Pa Sindikalismo Proteha Amtenarnan
WILLEMSTAD (PAIS) -- Ta masha komprendibel ku empleadonan públiko i e sindikatonan ku ta representá nan ta hasi hopi esfuerso pa mustra gobièrnu riba nan derechonan atkerí.
WILLEMSTAD -- Resientemente tabatin un insidente ku asbèst na un kas na Sta. Rosa ku a hala hopi atenshon.
Juliette Virginie Ganador Di E KIA Rio Den Kampaña Eat & Win’ Di KFC, Pizza Hut I Subway
WILLEMSTAD -- Tabata djarason último ku na Subway Brionplein, Juliette Virginie di apénas 18 aña di edat a risibí su outo nobis nobis for di gerensia di HUCOR Holding i mènèdjer di Subway Brionplein.
Caribseek News Search
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
Archivo di July, 2011
Cumpleaños Diasabra 30 juli 2011
Awe ta cumpli un aña mas di su lekker leven JOURAINE WERLEMAN, eta haya brasa y sunchi di su mama tata su prinsnan Nathan y Clayton su rumannan Judella y Bjorn, tur su coleganan di trabao! y dimes di su BFF nan mes mes las bichas Judella (Della:D , Sheidy (Shei:D , Marissa (Lien:D y Sharlitza (Sha:D y Lisa cu awenochi ta bay ALL OUT riba un trip, tur ta manda bise: AWE SI BO MAG ABUSA DI E J.W. OF TA BOTER BERDE OF TA CHILL?? haha enjoy your day bichaaaaa! Gotcha!!!
WEB kier 21% di aumento pero PriceWaterhouse a descubri cu 9% mes ta suficiente
Dialuna Gobierno lo anuncia aumento di awa y coriente
Pregunta ta cuanto biaha caba WEB a yega di comete e tipo di “eror” nan asina den cifra??
ORANJESTAD(AAN): Cu un director cu ta dicidi pa tuma vakantie mey mey di un disputa asina serio entre doño di WEB y gerencia, cu un director suplente cu ta demostra un actitud asina arogante pa cu su doño di trabou y un realidad cu e compania Price Waterhouse a descubri cu WEB su peticion di aumento ta desproporcional, asina Gobierno a start negosacion diahuebs y a continua diabierna henter dia na Bestuurskantoor. Na final a yega na un acuerdo pa aumenta tarifanan entrante dia 1 di augustus, pero dialuna lo anuncia esaki den forma oficial.
Gobierno no ta permiti un aumento di coriente y awa cu 21%
ORANJESTAD(AAN):– Diahuebs tabata un dia hopi crucial pa e pueblo di Aruba. Gobierno a tene diferente reunion. Den un dialogo riba energia y tarifa social na dado momento esnan di Web y Siwa te hasta a bandona mesa lagando gremionan y gobierno sinta. Gobierno ta haciendo e maximo esfuerzo pa Web no aumenta e prijs di awa y coriente. Ta wordo menciona un aumento di 21%. Diahuebs anochi gobierno a reuni cu esnan di Web y Siwa. E reunion aki a termina den careda di 11or di anochi. A purba haya esnan di Siwa y Web pero e cansancio a pone cu nan a prefera di no papia ainda. A logra entrevista cu e prome mandatario pa e splica riba e esfuerzonan di gobierno.
“ Booshi Wever a coba un buraco pa mi persona y pa Mervin Ras y awor e mes a cay aden”
Segun Parlamentario Independiente Marisol Lopez _ Tromp:
ORANJESTAD (AAN) — DIARIO a entrevista e Parlamentario Independiente, drs. Marisol Lopez- Tromp, relaciona cu e salida di sr. Booshi Wever for di e partido geel y con e ta mira e desaroyo aki. El a cuminza pa corda con su persona hunto cu Parlamentario drs. Mervin Ras a wordo saca for di e fraccion di MEP, consecuentemente for di e partido, pasobra nan a vota na fabor di cambia edad di pension di minister y parlamentarionan pa 60 aña. E momento ey di ocho asiento fraccion di MEP a baha pa seis, y awor a keda cu cinco. Parlamentario Marisol- Lopez Tromp a haci e observacion cu Booshi Wever a traha un buraco pa su persona y pa Marvin Ras, den cual awor e mes a cay aden, y apenas seis luna despues su coleganan a lague cay, y awor e ta declarando su mes independiente, aunke esaki ta un palabra cu e no kier hinca den su boca, y ta papia di parlamentario suigeneris, of parlamentario ciudadano.
Plan di estimulo economico di Gabinete Mike Eman dunando su frutonan
ORANJESTAD(AAN):– For di dia di instalacion di Gabinete Mike Eman, un di e prioridadnan tabata pa yuda pueblo di Aruba recupera nan poder di compra y pa asina Aruba garantisa crecemento economico di Aruba. “Awe nos por mira den relatonan di institutonan oficial manera Banco Central di Aruba cu plan di estimulo economico di Gobierno di Aruba ta logrando su meta di trece e economia di Aruba bek ariba pia,” segun e titular di Finanza Publico ing. Mike de Meza.
Den nan comunicado Banco Central di Aruba ta mustra claramente cu indicadornan economico ta duna señalnan di un mehoransa continuo. “Ora cu nos a tuma rienda over di Aruba, nos tabata meymey di un recesion cu un contraccion economico di 14%, cu ta casi tres biaha mas hopi cu e caida economico cu Hulanda a haya su mes aden.”
Caso contra interpretacion di Dept di Labor
Abogado MONICA KOCK
DLP ta duna informacion eroneo tocante derecho di lechi di pecho
ORANJESTAD(AAN)– Recientemente abogado mr. Monica Kock a cuminsa un caso contra e interpretacion di Departamento di Labor (DLP) concerni e derecho di un mama pa duna lechi di pecho na su baby. DLP ta nenga e mama pa e por bay cas duna lechi di pecho y ta exigi cu e mama mester duna lechi di pecho na trabao. Kiermen e mester laga un hende trece su baby trabao pa e por duna lechi di pecho. Tambe e Director di DLP ta duna informacion pa medio di un circulario kico e derecho di e mama ta ensera. DLP ta informa cu ora e doño di trabao tin un lugar adecua disponibel pa e mama por duna lechi di pecho den e lugar, cu esey ta trece cu ne cu e mama mester duna lechi di pecho na trabao y no por bay cas.
Studiantenan cu ta saliendo Diadomingo pa Hulanda a haya un bon preparacion
Minister Arthur Dowers:
E lo ta na aeropuerto pa dispidi nan!
ORANJESTAD (AAN) – Minister di Husticia, mr. Arthur Dowers, a declara den un entrevista cu DIARIO, cu e salida di studiantenan pa Hulanda, semper ta algo emocional, debi cu nan a biba pa tanto aña den nan cas, bao guia y proteccion di nan mayornan, y awor nan mayornan ta habri nan man, pa laga nan asumi un reto nobo den nan bida. El a subraya cu e preparacion pa e studiantenan a wordo bon haci manera semper for di pasado. Nan ta wordo prepara no solamente pa nan viahe, pero pa e cosnan basico cu nan mester atende cune na Hulanda.
WEB a bandona Dialogo Social riba aumento di tarifa
WEB ta insisti aumento cu 21%
ORANJESTAD (AAN): Un reunion cu mester a tuma 3 ora di tempo a caba den algo mas cu mey ora. Dialogo Social riba energia a cuminsa 4’or y mester a sigui te 7’or, pero e reunion a caba na mitad caminda. Cu esaki no a alcansa un acuerdo riba adaptacion di tarifa di awa y coriente.
Durante e reunion cu gremio comercial, sindical, Utilities NV, WEB NV y NV Elmar y Gobierno, a keda di analisa e situacion actual na WEB y evalua un aumento. Pa WEB, nan ta boga pa un aumento di 21% di e tarifa di awa y coriente. Pero, durante e dialogo ayera, Gobierno a propone pa aumenta e tarifa cu 9% pa awo y evalua pa otro luna si ta hise mas. Prome cu e proposicion, NV Elmar a haci un presentacion riba nan situacion financiero. Na momento a yega na turno pa WEB presenta, e director interino Richard Frank a disculpa su mes bisando cu ayera mainta nan a bise di e reunion sin cu e por a prepara pa un presentacion completo.
Gobierno a presenta socializacion di tarifa di coriente
Un famia promedio lo no sinti efecto di cualkier aumento di prijs
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.
Crisis di cash flow na WEB
ORANJESTAD (AAN)* E fin di luna aki, WEB a enfrenta un crisis serio di cashflow cu a haci cu a notifica e contratistanan cu no tin suficiente placa pa paga nan. A duna 1 dia liber mientras tabata spera riba banco pa duna un fianza rápidamente. Den e crisis aki e director di WEB a baha bay cu vacacion y a dicidi di laga e director suplente kima su dedenan cu e situación cu a presenta.
Ta inminente cu lo aumenta e prijs di awa y coriente atrobe mientras cu e proyecto pa cu gas natural LNG ta riba un horizonte hopi leu ainda. E crisis di cashflow a pone cu gobierno a core y trata di intermedia cu banconan pa asina pone likidez inmediatamente na disposición di WEB.
Grupo grandi trahando pa regula estrictamente, transportacion y desembarke combustible na waf Barcadera
Director di APA sr. Alfonso Boekhoudt:
ORANJESTAD (AAN) – Durante un entrevista cu director di Aruba Port Authority, sr. Alfonso Boekhoudt, DIARIO a puntre tocante e tema cu a trece basta polemica despues cu a bati voz di alarma, relaciona cu e combustible cu ta bin for di Venezuela y ta drenta via waf di Barcadera, bao condicionnan di halto grado di inseguridad di embarke, transportacion y desembarke.
“ Ta asina cu via nos waf semper caba materialnan peligroso ta worde transporta, sea pa nos Isla mes of pa pasa via nos isla bay afo. E no ta algo cu awor diripiente tin material cu por forma cierto peligro, ta worde transporta. Mester pone na cla cu den waf mester percura pa tin procedurenan pa maneha e carganan di e forma aki, cu ta peligroso”, director di APA acentua.
El a agrega cu e reglanan internacional cu ta existi cu ta deal cu con pa transporta materialnan peligroso, no ta aplicable pa e tipo di botonan cu ta transporta e combustible.
“ Pa tal motibo nos mester a tuma un bon analisis di e situacion, con e ta pasa, kico ta realmente, tur e problemanan cu nos tin cu e forma con e ta worde transporta, kico ta e peligronan cu e ta trece pa cual tur grupo di hende, y con ta e forma apto cu nos ta kere cu e mester worde transporta y almacena, na Aruba”, sr. Boekhoudt a añadi.
Cumpleaños Diabierna 29 Juli 2011
Awe ta cumpli 2 aña e prinses di cas Lisjennie Morillo.Felicitacion,abrasos y sunchi e ta haja di su papi Junny y mami Wendy.
Y di su welonan Donisio y Genaro,wela Rica.Tambe di su madrina Ludwina y padrino Sergio.Masha pabien tambe e ta haja di
su tanta- y omonan,primo- y primanan y di tur su amiguito y amiguitanan di Hello Kitty Speelschool.Y di demas famia.
Cu Senjor Hesus drama su bendicion riba dje pa e por cumpli hopi aña mas di bida y dune hopi salud.Y pa e bira bon mucha.
Tiara Air su Air Ambulance lanza oficialmente pa salba bida di hende
ORANJESTAD (AAN): Na aeropuerto den forma official a anuncia e yegada y presencia di e Air Ambulance di Tiara Air na Aruba. E tin algun dia caba riba e isla y a haci tambe algun test. Tabata un ocasion hopi special caminda e director, minister di transporte etc tabata presente.
Den VIP room di aeropuerto e prome palabranan a mustra con satisfecho e grupo di Tiara Air ta pa un otro stap grandi mas como compania. Alejandro Muyale director di Tiara Air a hiba palabra. El a splica y comenta un tiki riba e historia pa logra e Air Ambulance na Aruba. Mirando e cantidad di turista y habitante riba nos isla tabata hopi importante pa logra un Air Ambulance para 24 ora pa dia na Aruba. Minister Otmar Oduber tabata presente.
Un famia promedio lo no sinti efecto di cualkier aumento di prijs
Gobierno a presenta socializacion di tarifa di coriente
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.


text:
Nativonan di Amérika
Indjannan[editá | edit source]
Siglo nan promé ku Cristobal Colon a deskubrí San Salvador na aña 1492 e indjannan aki tabata reino dje kontinente i di karibe. Nan tabata sali foi parti sùit dje kontinente ku nan kanoa nan traha di tronkon di palu pasa tur e islanan den karibe i kisas bai te parti nort dje kontinente. Riba diferente dje islanan den Karibe a haya restu nan ku por a kompará ku restu nan ku a haya riba e kontinente, asina por a mira di kua kultura òf kua parti dje kontinente e indjannan tabata bini. Nan a funda nan kultura riba diferente dje islanan den karibe, riba e kontinente tabatin indjannan ku sivilisashon hopi haltu te awendia ta haya restu dje kultura nan menera Inka, Azteka ,i Maya nan tabata traha tempel, kaminda, brùg den seru nan. E pueblo tabata bon organisá i e indjannan tabata ebedesé nan rei i e hefe nan, E kolonialista nan Oropeo Spaño no tabata interesá den bida i kultura dje indjannan, nan interes a bai solamente pa oro i plata k'e indjannan tabatin. E spañonan a preshoná e indjannan pa haya sa unda tabatin mas oro i plata. Despues nan a funda nan kultura riba e islanan i riba e kontinente, nan a destruí bida i kultura dje indjannan a laga nan traha komo katibu y hopi di nan a muri dje trabou pisá ku nan mester a hasi i di malesa nan ku tabata pega ku e Oropeano nan a trese kuné i mal tratu ku nan a haya serka e kolonialista nan. Despues a bin pater nan katoliko ku a kuminsa yuda e indjannan i a introdusí religion katóliko i a hasi nan kristian.